
Dalem tempo paling belakang ini peladjaran Khong Kauw sering dapet serang-serangan heibat boekan tioemah dari pamoeka atawa penganoetnja laen-laen agama, tapi djoega dari orang-orang Tionghoa jang masih, tetep memelok, atawa sedikitnja poen tida meninggalken, agama dan kapertjaja'an dari leloehoernja. Antaranja ada djoega jang membilang, kakaloetan di Tiongkok ada dari ,dosanja Khong Tjoe'”

Sabagian dari itoe toekang kritiek dan toekang tjelah poenja toedjoean, katanja ada boeat menjedarken pada orang-orang Khong Kauw jang memoedja pada Khong Tjoe dengen memboeta dan maen poedji adia segala oedjar-oedjar dari kitab-kitab Khong Kauw zonder ditimbang mateng, sedeng sabenernja oleh achli- achli Khong Kauw di Tiongkok soedah dioendjoek dan diboektiken bahoea ada banjak bagian dari itoe kitab-kitab boekan beriitsai dari pikiran atawa pengadjarannja Khong Tjoe, hanja ditambah oleh grang-orang belakangan. Oepamanja itoe kitab Hauy King jang terkenal, menoeroet pendapetan Professor L. Shihlien Hsu boekan ditoelis oleh Khong Tjoe atawa salah-satoe moeridnja, hanja oleh beberapa penoelis dari djeman Han dijnastie (Han Tiauw). Tapi ada banjak pamoeka Khong Kauw jang tida mengarti lantes .dipandang sabagi oedjar-oedjar atawa peladjaran dari Khong Tjoe, jang lantaran begitoe namaja djadi kena dilengketin sama segala peladjaran rosokan jang tida atawa koerang berharga.

Memang ada lebih baek kaloe itoe kritiek tentang djaljat-tjatjat di dalem Khong Kauw dibeber dengen satjara sabar dan aloes, tetapi kapan menginget gimana koekoeh dan kepala batoenja sabagian dari orang-orang Khong Kauw sendiri, toelisan jang beroepa ketokan keras kadang-kadang ada perloe aken bikin marika kelodjotan dan djadi sedar, sebab soedah oemoemnja orang Tionghoa moesti dibikin panas dan goesar kapan maoe disoeroe bergerak dan bekérdja dengen giat. Segala njanjian merdoe dan poedjian jang menjenangken biasanja tjoemah membikin màrika djadi poeies, dan pergerakan Khong Kauw bisa djadi mandek dan moesna di dalem poedji-poedjian !

Aken tetapi mask! begitoe, kita ada dapetken djoega kritiek-kritiek Jang bersifat djaliat dan menjesatken, jang moentjoel dari golongan jang tida mengienal khong Kauw dan tida mengarti sama sekalih pada äzas-azas dari peladjaran Khong Tjoe. Dengen seboet sadja sedikit oedjar-oedjar jang kaliatan bersifat lemah dan menjangsiken — tapi belon tentoe pernah dioetjapken oleh Khong Tjoe — orang tjoba bikin rendah pada toe Sengdjin dan peladjarannja. Dan orang berani berboeat begitoe dengen tida perdoeliken pada itoe pengharga'an besar jang philosoof-philosoof Barat tejah beriken pada Khong Tjoe, dan pada itoe boekti "jarig ini peladjaran telah didjoengdjoeng tinggi Oleh saperampat dari djoemblahnja manoesia di moeka bóem i boeat lebih dari doea-poeloeh-lima abad lamanja.

Orang sekarang banjak jang bilang Tiongkok mcndjâdi lemah dan kaloet lantaran bangsa Tionghoa menganoet pada peladjaran Khong Tjoe. Tapi méngapatah orang tida bilang, doenia Barat sekarang djadi kaloet lantaran pendoedoeknja beragama Kristen?

Djatoh dan bangoen, merosot dan naeknja satoe bangsa, sabagi djoega mamoer dan kaloetnja doenia, tida selamanja dipengaroehin oleh agama. Di djeman Han Tiauw dan Tong Tiauw, Tiongkok menjampein poentjak dari kabesaran dan kamashoeran, dan pada itoetemjpö, peladjaran Khong Tjoe poen soedah lama tersiar loeas.

Malah kaloe Khong Kauw moesti ditarik dalem pembitjara'an tentang kakaloetannja Tiongkok salama ini satoe abad jang paling belakang, orang poen boleh bilang, itoe kakaloetan ada dari lantaran bangsa Tionghoa soedah tida toeroet dan tida perhatiken lagi pada Khong Tjoe poenja peladjaran, dan Tiongkok* tida nanti bisa madjoe dân berdiri dengen tegoeh sabigitoe lama bangsa Tionghoa tida mendjoengdjoeng Khong Kauw dengen pengharga'an penoeh seperti di djeman Han Tiauw atawa Tong Tiauw.

Maka sekarang, dengen terbitken ini boekoe, kita poenja toedjoean adalah boeat kasih liat bagimana anggepannja beberapa sastrawan dan philosoof laen bangsa tentang Khong Tjoe dan peladjarannja, dan berbareng dengen itoe mengasih oendjoek dengen ringkes azas-azas dari peladjaran Khong Kauw menoeroet apa jang itoe beberapa penoelis telah fahatnken. Lebih djaoe dalem toelisannja Lionel Giles ada dibantah beberapa anggepan tida betoel dari Sinoloog sinoloog Barat jang keliroe artiken pada toedjoeannja Khong Tjoe poenja peladjaran, kakeliroean mana sering terdjadi djoega sampe sekarang dalem kalangan orang-orang jang belon fahamken Khong Kauw atawa tjoemah pereksa itoe peladjaran saliwatan sadja.

Memang betoel isinja ini boekoe ada poedjian-poedjian boeat oendjoek Khong Tjoe poenja kabesaran, tapi kita tjoemah pelik sabagian ketjil sadja dari toelisan-toelisannja itoe achli-achli-pemikir asing, sedeng dari penoelis Tionghoa kita tida masoekken sama sekalih, Toelisan dari Almarhoem Lie Kim Hok boekan berisi iapoenja boeah pikiran sendiri, hanja ada koetipan dari apa jang ditoelis oleh beberapa Sinoloog Barat, antara mana ada De Lanessan, jang djikaloe kita lida kéliroe ada bekas Gouverneur Generaal dari Indo China.

Djadinja sedeng kita sendiri tida pandang djelek pada kritiek jang mengandioeng maksoed aken menjedarken, kita poen anggep perloe aken kasih liat Khong Tjoe poenja kabesaran sabagi imbangan terhadep tindakan dari golongan jang tjoba membikin rendah dan mengetjilken peladjarannja itoe philosoof dan Goeroe dari Priboedi jang Terbesar, jang menoeroet pendapetan Lionel Giles, kadoedoekannja tjoemah boleh dibandingken dengen Buddha, Jesus dan Mohamad.

Tjitjoeroeg, 20 Juni, 1937.

K. T. H .

KABESARANNJA NABI 
 KHONG HOE TJOE.

PEMANDANGAN DARI LIONEL GILES, M.A

Lionel Giles, M.A., ada satoe Sinoloog (achli pengataoean Tionghoa) jang terkenal, dan ada pangkoe djabatan pembantoe pada departement bockoe-boekoe dan toelisan banvea Timoer dari Britisch Museum, Ini artikel ada dimoeatsabagi Introduction atawa perkenalan dari boekoe jang berkalimat The Saying of Coafucius (Oedjar-oedjarnja Khong Tjoe) jang disalin dari kitab Loen Gie dan diterbitken dalem The Wisdomof the East, jaitoe satoe serie boekoe-boekoe ketjil jang berisi peladjaran kabidjaksana'an dari banoea Timoer. Kita pertjajaini salinan dari boeah pikirannja Lionel Giles bakal menambahken publiek poenfja pengharga'an pada Khong Tjoe dan peladjarannja, kerna dalem ini toelisan itoe Sinoloog Inggris boekantjoemuh membedji, hanja membelaken djoega pada Khong T'joe atas segala toedoehan dan anggepan tida bener dari beberapa penoelis Barat Ini salinan kita (joemah ambil ringkesnja sadja,dan disalin satjara merdika dan mengambil djalan jang gampang. — K.T.H)

Khong Tjoe ada satoe dari itoe sedikit machloek-machloek jang terbesar dalem hikajat doenia. Orang poenja kabesaran salamanja haroes dioekoer teroetama dari pikiran oeaioem dalem iapoenja negri sendiri: pertimbangannja orang-orang asing tjoemah boleh dipandang sabagi soeal jang kadoea. Ini anggepan ada lebih betoel lagi kapan itoe toekang kritiek boekan tjoemah bangsa asing, hanja mempoenjai laen'kasopanan jang sifatnja berbeda dari itoe orang-orang jang kabesarannja marika hendak bitjaraken.

Toekang kritiek dari itoe matjem golongan, biarpoen pikirannja tjoekoep locas hingga tida mengandoeng pengrasa'an membentji atawa anti, tida oeroeng dengen zonder sengadja bisa djadi ia nanti tjoba tyari sifat- sifat jang tjotjok seperti apa jang marika sendiri biasa hargaken, dan lantes merasa kadoehoeng djikaloe itoe sifat tida banjak diketemoeken. Kasoedahannja marika tjoemah meliat teges pada sasocatoe tjatjat, dan kasi Ilwat atawa tida menaro pengharga'an pada laen-laen sifat jang marika koerang mengarti dan djoestroe ada djadi dasar dari itoe kabesaran.

Ini kakliroean dan kabentjian jang tida beralesan, pastilah aken djadi linjap kapan orang soedah bisa kenal dengen lebih djelas hingga bisa liat teges itoe sifat jang bersama'an dari wateknja manoesia, jang seringkslih ketoetcepan oleh adat kabiasa'an den penghidoepan di sapoeternja, jang kerbeda'an djaoe satoe dari laen. Tapi ini tjara bocat mengenalin, selamaanja berdjalan dengen perlahan. Namanja Khong Tjoe dianggep soedah sampe tjoekoep terkenal di negri-negri Barat hingga tida perloe lagi orang moesti robah itoe pemandangan cemoem jang sembarang dioetjapken tentang dirinja. Tapi apetah itoe crangorang jang melahirken pertimbangannja scedah tjoekoep kenal itoe peladjaran dari Kkong Tjoe? Namanja Shakespeare soedah tjoekoep terkenaloleh orang Fraosch sadari djemannja Voltaire. Toch berapa toeroenan moesti diliwatken sabelon marika taro pengharga'an tjoekoep pada Shakespeare poenja kabesaran !

Brangkalih orang nanti bilang keada'annja Khong Tjoe dan Shakespeare ada berbeda djaoe, dan tida haroes didjadiken perbandingan: tapi kita ambil itoe doea nama boekan dengea sembarangan. Dalem ini doea-doea hal, perbeda'annja bahasa dan salinan jang koerang sampoerna ada djadi akar dari itoe segala kakliroean dan kakaloetan.

Tida ada saorang besar jang pernah djadi korban dari anggepan njasar dengen begitoe heibat seperti jang Khong Tjoe telah dapet dari lantaran kabodoan, kakliroean dan ka'erangan menjesatken, dari koerangnja sijmpathie dan kamoerahan, dan djoega dalem beberapa hal dari katjoepetannja itoe toekang-toekang kritiek. Orang-orang Barat jang pertama koendjoengin Tiongkok, satoe negri jang dalem segala balada serba asing boeat marika, aken berlakoe bener kapan bertindak dengen hati-hati dan djangan gegabah lahirken Pendapetannja atas segala apa jang marika liat atawa denger di sapoeternja,

Tapi djoestroe pri kasabaran dan kapandean aken menimbang dengen terliti, ada paling djarang tertampak antara itoe orang-orang pelantjongan jang di tempo doeloe mengoembara ka Tiongkok: dan, apa tjilaka, itoe kamashoeran loear biasa dari nabinja bangsa Tionghoa membikin ia mendjadi korban dari itoe orang orang asing poenja ka'aoesan aken dapetken Apa-apa jang adjaib dan mengheranken. Dengen berdasar pada kasaksian atawa katerangannja bangsa Tionghoa, jang dikasihken dengen gampang dan ditjaplok zonder tjoeriga lagi, banjak tjerita jang sanget dilebih-lebihken tentang itoe Nabi soedah membandjirin koepingnja pendoedoek Europa, jang tambah lama semingkin diboemboein soepaja djadi lebih moeloek lagi. Menoeroet itoe segala katerangan, Khong Tjoe ada dimaloemken sabagi Radja dari samoea Philosoof, poedjonggo jang paling berboedi dan paling pinter, moralist jang paling tinggi, satoe orang pande jang paling oetama dan pengataoeannja paling dalem sendiri dari samosa jang doenia peraah saksiken. Ia ada satoe staatsman, satoe djoeroe-sjair, satoe achli dari ilmoe pengataoean koeno tergaboeng mendjadi satoe. Iapoenja kapandean membikin segala philosocf, jang kaeno alawa modern, djadi merasa maloe. ia ada djadi wakil jang paling agoeng dan paling moelja dari satoe bangsa jang paling besar, paling beroentoeng dan paling sopan di kolong langit

Ini maljem ocmpakan dan poedjian pada Khong Tjoe satjara tida mengenal wates, jang sampe di koepingnja bangsa Europa pada tempo doeloe, pastilah aken berachir dengen rasa ketjele kapan orang soedah bisa liat ka'ada'an jeng sabenernja. Maka koetika sasoedahnja berselang beberapa abad bangsa asing moelai mengenal bahasa Tionghoa hingga bisa salin maski djoega dengen menoeroet tjaranja seodiri, beberapa bagian dari itoe kitab-kitab klassiek jeng-katanja telah ditoelis oleh itoe Nabi jang termoelja, atawa sedikitnja poen jang ada berisi moetiara-moetiara paling terpilih dari iapoenja peladjaran, tida oesah diboeat heran kaloe kasoedahannja tida memencehin apajang orang harep. Begitoelah achirnja telah moentjoel reactie atawa anggepan sabaliknja, dan sigrah djoega antara bangsa Barat timboel itoe kabiasa'an aken menjelah dan mendjengekin pada itoe philosoof jang doeloe begitoe dikagoemin, lapoenja oedjar-oedjar,jang tadinja dipandang sabagi sari dari priboedi tinggi, sekarang dianggep kering dan tida beda dari oetjapan saorang biasa. Peladjarannja dikataken tjetek, terpoetoes-poetoes, dan tida memoeasken. la disalahin lantaran terlaloe materialistisch, pegang segala atoeran terlaloe keras, pikirannja berwates, dan kakoerangan soemanget boeat dapetken ka'agoengan rohani. Orang laloe bandingin peladjarannja Khong Tjoe dengen apa jang diadjar oleh laen-laen Nabi atawa philosoof, dan tarik Poetoesan bahoea Khong Tjoe ada katinggalan djaoe. Ini samoea poetoesan dilahirken sabelonnja orang sempet fahamken Khong Tjoe poenja penghidoepan, dan malah koelit paling loear dari Tiongkok poenja hikajat belon ditjokel atawa dikorek sedikit sadja, dan orang belon pereksa itoe sadjoemblah besar pemandangan dan peroendingan tentang peladjarannja Khong Tjoe jang ditoelis oleh fihaknja bangsa Tionghoa sendiri, atawa orang tida taoe sama sekalih atas adanja itoe kitab-kitab jang memberi katerangan loeas tentarg Khong Tjoe. Dan jang paling penting, orang soedah lantes tarik poetoesan aken menjelah dan merendahin sabelonnja Khong Tijoe poenja bedjar-oedjar disalin dan diterangin satjara sampoerra, hingga orang bisa mengarti baek maksoednja jang lebih dalem, atawa poen merasa sedar bagimana soeker boeat loekisken biar terang dan tjotjok maksoednja segala oedjar-oedjar dari Khong Tjoe ka dalem bahasa Barat.

Demikianlah singkatnja pengataoean dari orang Barat koetika Legge moelai bekerdja aken salin kitab kitab peladjaran Khong Tioe jang, koetika soedah selese liwat banjak taon kotnoedian dergen disertaken permoela'an kata pandjang lebar berikoet banjak noot dan katerangan, sasoenggoenje ada djadi satoe tanda peringetan jang mengheranken dari kapandeannja boeat mengoesoet dan memfahamken, Dengen diterbitkennja itoe salinan, ilmoe sastra Tionghoa dengen sigrah soedah teringkat naek ka tingkatan jang lebih tinggi, dan bangsa asing moelai taro perhatian soenggce-soenggoe pada peladjaran Khong Tjoe. Koe toempoekan besar dari kabodoan dan kakliroean, kabanjakan telah tersingkir, dan peta'an dari itoe Goeroe Besar achirnja moentjcel kombali dari ,,sang tempo poenja pasir jang memboerasken“. Oedjar-oedjarnja Khong Tjoe tida lagi dibatja sabagi boeah pikiran menarik hati jahg tapinja berisi omong-omongan terpoetoes-poetoes, hanja sekirang orang fihamken dan bikin perbandingan dengen segala kadjadian jang berhoeboeng dengen Khong Tijoe poenja penghidoepan. Dari berbagi-bagi soember Tionghoa, teroetama dari kitab Loen Gie dan dari hikajat jang ditoclis oleh Ssu-ma Chien, Legge soedah bisa berhatsil aken karang dan hoeboengken satoe sama laen satoe hikajat jang loemajan dari itoe Nabi poenja penghidoepan, pakerdja'an dan perdjalanan mengider, karangan mana ada djaoe lebih baek dan sampoerna dari-pada jang orang perna kerdjaken sadari doeloe, dan malah boeat komoedian hari poen brangkalih tida nanti ada jang bisa tambah atawa robah satjara loeas apa jang Legge telah kerdjaken. Betoel dalem itoe hikajat ada beberapa soeal ketjil jang bisa dibantah, dan banjak bagian masih kosong atawa gelap jang tida nanti bisa di-isi, tapi kapan diambil sa'anteronja, itoe hikajat dan segala kadjadian jang paling penting dari Khong Tjoe poenja penghidoepan, boeat sekarang boleh dianggep soedah kataoean sampe beres hingga tida oesah di-iboekin poelah.

Maski Legge soedah berha'sil koempoelken boekti dan katerangan djelas tentang pergbidoepan Khong Tioe, tapi dalem pertimbangan jang ia bikin, dengen berdasar atas itoe boektirboekti, boeat mengenal poko dasar dari itos Nabi poenja peladjaran dan mengambil poetoesan atas sifat dan tabeatnja Khong Tjoe sendiri, ternjata ia telah gagal. Tentang ini hal Legge poenja pendapetan, jang oemoemnja dianggep sabagi paling betoel sendiri, masih ada banjak jang haroes dipereksa lagi, dan akoe rasa sabagian besar perloe dirobah, kaloe boekan ditolak sama sekalih, Leeye poenja pikiran soedah barang jang tentoe teroetama ada didasarken atas ia sendiri poenja artian tentang oedjar-oedjar jang penting dari Loen Gi jang ia soedah salin atas bantoeannja beberapa sestawan Tionghoa dan djoempoet djoega katerangen dari banjak kitab kitab jang telah terikoe kafaedahanrja. Meliat bagimana sampoerna ia poenja alat boeat dapet segala katerangan jang perloe, pastilah orang nanti merasa aneh dj kaloe itoe achli, jang tida bisa disangkal poelah ada satoe sinoloog jang paling pande, soedah bisa menjasar begitoe djaoe hingga ia tida dapet liat itoe dasar atawa sari dari Khong Tjoe poenja peladjaran jang, boeat bisa menerangken sadjelas-djelasnja, ia soedah goenakea sabagian besar dari penghidoepannja.

Legge poenja kagagalan boeat kenal poko atawa sari dari Khong Tjoe poenja peladjaran bisa dimengarti kapan orang menginget bahoca ia ada satoe zendeling atawa djoeroe indjil Kristen, pakerdja'an mana ada djadi toedjoeannja jang pertama, sedeng boeat fahamken peladjaran tentang Khong Kauw tjoemah djadi toedjocan jang kadoca. Ia soedah dateng di Tiongkok boeat mengadjar dan bikin itoe kafir Tionghoa djadi kenal pada Jesus, dan boekan boeat menganoet pada bangsa Tionghoa poenja Nabi. Ini pikiran ada mendjadi halangan besar aken ia goenaken pengataoeannja satjara merdika, dan menjegah boeat ia boeka sa'antero hatinja aken terima dan hargoken pada peladjaran dari Khong Tjoe: Dalem iapoenja salinan ada diterangken djoega bahoea Khong Tjoe „belon pernah ambil poetoesan lebih doeloe sabelonnja preksa doedoeknja sasoeatoe hal“, tapi Legge poenja antero sikep terhadep Khong Kauw menoendjoekken jang ia soedah ambil poetoesan bahoea dalem segala hal telah terboekti jang peladjaran Khong Kauw ada lebih rendah dari agama Kristen.

Ini pikiran jang koekoeh ada ternjata djoega dari tjaranja ia lakoeken itoe salinan. Ia selaloe anggep perkata'an Tionghoa ada mengandoeng artian tetep dan tida bisa dirobah lagi, hingga boleh dirèndèngken dengen satoe perkata'an Inggris jang saroepa maksoednja. Perkata'an jang mengandoeng artian loeas dan ,djaoe serta koedoe ditimbang satjara aloes boeat bisa bade toedjoeannja jang sedjati, ia sama sekalih tida perhatiken. Sedeng begitoe ada banjak perkata'an boeat membajangken pikiran orang Tionghoa jang sabenernja tida bisa lantes dirèndèngin atawa disamaken dengen salah-satoe perkata'an Inggris, tegesnja: tida bisa disalin dengen sampoerna katjoeali mengambil djalan memoeter kapan hendak meloekisken sari atawa soemanget dari itoe oedjar-oedjar. Djoestroe dalem itoe perkata'an-perkata'an jang mengandoeng artian sanget loeas ada tersemboeni poko dasar atawa sari jang paling aloes dari Khong Tjoe poenja peladjaran. Maka tiada heran apabila orang tida bisa salin dengen betoel maksoednja itoe beberapa perkata'an jang paling penting boeat mengenal peladjarannja Khong Tjoe, sa'antero oedjar dalem mana itoe perkata'an ada menjelip bisa djadi linjap atawa berobah maksoednja. Lebih tjilaka lagi, itoe pikiran jang diberdiriken dengen banjak soesah atas fondament jang begitoe boeroek, ada penoeh dengen tjatjat dan kakliroean jang tida bisa dibetoelin, kerna kapan orang menimbang peladjaran Khong Tjoe dengen mengandel pada boenjinja salinan jang kliroe, pasti sadja itoe pertimbangan poen toeroet menjasar djoega. Ini ka'ada'an menoendjoekken begimana petloenja aken kita-orang berdaja boeat beladjar sampe mengarti betoel maksoednja jang sedjati dari itoe peladjaran sabekonnja menjataken pikiran apa-apa, seperti dengen teges ada dioendjoek oleh Khong Tjoe sendiri atas kapentingennja ,menetepken nama-nama panggi'an” dan bikin ,perkata'an djadi tjotjok dengen sifatnja barang.“ Kaloe orang bisa akkoein kapentingannja memilih nama atawa perkata'an jang tjotjok boeat soeatoe-satoenya hal di dalem mana ilmoe bahasa ada ambil bagian, itoe kapentingan djadi bertambah doea lipet kapan perkata'an-perkata'an moesti dipindahten atawa disalin ka dalem bahasa dari satoe negri asing jang berbeda dengen negrinja jang aseli ampir dalem segala hal. Ini perobahan tjoemah bisa berhatsil kapan dilakoeken dengen sanget terliti dan hati-hati : biar poen bagimana tinggi peladjarannja si penjalin, ia tida nanti bisa lakoeken itoe matjem pakerdja'an dengen sampoerna kapan padanja masih kakoerangan itoe perasa'an aloes dan kasabaran aken pilih perkata'an jang tjotjok, satoe kapandean jang paling berharga bagi satoe penjalin. Tjioetnja tempat membikin akoe tida bisa oendjoek satoe per satoe tjatjat-tjatjat dari Legge poenja salinan tipi beberapa tjonto jang loeas dari iapoenja kagagalan nanti dibitjaraken dalem toelisan jang berikoet.

Tentang penghidoepannja Nabi Khong Hoe Tjoe tjoemah sedikit sadja jang kita hendak bitjaraken disini, tapi aken dioendjoek djoega dengen djelas etas satce doea hal penting boeat diperhatiken.

Khong Tjoe telah terlahir pada waktce itoe feudal sijstem (pamerentahan negri dergen pake perantera'annja radja-radja ketjil) jang diadaken pada beberapa abad dimoeka oleh pendiri dari dijaastie Chow (Tjhioe Tiauw), djoestroe-lagi mengasih liat tanda-tanda moelai roesak dan terpetjah-belah. Memang ampir bisa ditentoeken jang Tiongkok dari djeman koeno sekalih soedah diprentah oleh sadjoemblah kepela-kepala atawa radja-radja ketjil jang bertaloek pada satoe Radja Besar jang pegang pamerentahan centraal, tapi itoe atoeran oleh Wu Wang (Boe Ong) soedah ditaro atas dasar lebih tetep dari di djeman doeloe. Ia bagi 'karadja'annja mendjadi sadjoemblah negri-regri ketjil jang diserahken boeat d'perentah oleh sanak soedaranja sendiri jang telah memberi toendjangan boeatia naek ka atas tachtanja keizer. Begitoelah itoe karadja'an djadi meroepaken persariketan dari satoe familie jang amat besar, dan boeat sedikit tempo itoe atoeran keliatannja berdjalan dengen beres dan rapih. Tapi koetika itoe iketan tali familie djadi lebih longgar, Gouvernement Centraal lama-lama tida bisa pegang penilikan jang sampoerna pada iapoenja anak-anak jang nakal dan Bantahan, dan antara itoe sakean negri-negri ketjil dengen lekas timboel perselisihan jang berdjalan teroes-meneroes, tida brentinja saling tjelek satoes sama laen, dan djoega oendjoek bandelnja pada marika poenja kepala dijnastre jang berkoeasa atas setintero karadja'an.

Ka'ada'an djadi lebih kaloet lagi dalem kabanjakan dari itoe negri-negri ketjil lantaran moertjoelnja familie-familie jang berkoeasa dan berpengaroeh besar jang, dengen djalan semboeni atawa poen satjara teroes-terang, tjoba bikin kakwasa'an paling tinggi dalem itoe negri soepaja terdjatoh dalem tangannja. Begitoelah di negri Lu (Louw), jang boekan termasoek golongan negri besar, dimina Khong Tjoe ada teritoeng sabagi rabajatnja, ada tedapet tiga familie jang berpengaroeh, jaitoe kaoem Chi, Meng dan Shu : kepala-kepala dari ini tiga kaoem, tentang siapa ada banjak ditoe-toerken dalem kitab Loer Gie, pada djemannja Khong Tjoa soedah bisa bikin hingga marika poenja radja jang sah, jaitoe Hertog dari negri Lu, bergantoeng di bawah marika poenja kakoeasa'an. Tapi sabaliknja, marika sendiri poen ada terantjem poelah oleh sikep djahat dari pegawe-pegawenja, jang kapan dapet koetika baek tida bersangsi aken rampas satoe kota atawa tangkep toesannja aken dinintaken oewang teboesan.

Begitoelah maski itoe djeman Tjian Kok gtawa per perangan antara beberapa negri — djeman paling kaloet dalem hikajat Tiongkok — biasanja dipandang baroe moelai sasoedahnja Khong Tjoe wafat, tapi bibit dari itoe kakaloetan besar soedah mnelai bersemi sadari Khong Tjoe masih hidoep, kerna pergerakan militair dan permoesoehan, di itoe tempo soedah mendjadi oemoem di seloeroeh Tiongkok. Dan di tengah-tengah ini kariboetan, Khong Tijoe bisa pegang tegoeh ia poenja ka'agoengan, berlakoe hati-hati, dan oendjoek kaberanian jang teroes-terang. Dengen bidjak ia tentangin itoe aliran berbahaja jang menoedjoe ka djoeroesan terpetjah-belahnja pamerentah centraal, dan tjoba pegang tegoeh kakoeasa'an jang paling tinggi dari Keizer terhadep pada itoe radja-radja sabawahan atawa Tjoe-houw-Tjoehouw jang soedah djadi terlaloe kepala besar, dan dengen sagenep hati ia tjelah pada itoe orang-orang bangsawan, familie-familie jang berpengaroeh dan orang-orang militair jang saling menerkem satoe sama laen, dan tida merasa djerih aken oendjoek kadjemosan pada marika poenja sikep dengen goenaken perkata'an keras. Tapi lantaran taoe jang sasoatoe protest, kapan tida ditoendjang dengen kakoeatan atawa kakoeasa'an, tida nanti ada goenanja, maka dalem kabanjakan hal Khong Tjoe djaoeken diri dari politiek dan goenaken sabagian paling besar dari temponja aken menambahia pengataoean dan mengadjar pada moerid-moeridnja, jang katanja di satoe waktoe ada berdjoemblah sampe 3000 orang.

Koetika Khong Tjoe letakken djabatanhja sabagi Minister dari negri Lu lantaran Her'og Ting (Louw Teng Keng) alpaken kawadjibannja, ia lantes bikin perdjalanan mengider dari satoe ka laen negri sampe 13 taon lamanja, pada waktoe mana boekan djarang ia telah alamken bahaja dan kasoekeran, jang ia hadepken dengen tentrem dan besar hati, hingga dengen begitoe Khong Tjoe bisa boektiken pada moerid-moeridnja bahoeoa itoe angen-angen tentang sifat Koentjoe jang ia paling oetamaken, boekan omong kosong, hanja ada sifat jang berharga aken otang jakinken dan tjoba poenjaken.

Tatkala, sasoedah liwatin tigablas taon penghidoepannja di dalem pengoembara'an, Khong Tjoe diondang aken balik ka negri Lu boeat pangkoe poelah djabatan negri, ia soedah djadi saorang toea jang berbadan lemah dan perloe sama penghidoepan jang soenji serta banjak mengaso, lantaran telah tanggoeng banjak kasangsara'an dalem itoe perdjalanan mengider begitoe lama. Maka maskipoen Khong Tjoe balik ka negri kalahirannja dengen moeka terang, kerna diondang oleh Radja Lu jang samboet kadatengannja dengen girang dan kahormatan besar, tapi ia tida ambil bagian actief dalem oeroesan negri, banja goenaken sisa dari penghidoepannja boeat bekerdja dalem kalangan kasoesastran jang komoedian telah bikin namanja djadi lebih termashoer lagi.

Sabagian besar dari Khong Tjoe pbenja oedjar-oedjar jang terdapet dalem kitab Loen Gie ada berätsal dari itoe tempo koetika ia balik kombali ka negri Lu dari pengoembara'an. Bueat artiken ,,Loen Gie" dengen ,,Peroendingan" sabetoelnja ada koerang tjotjok, sebab itoe kitab tida berisi peroendingan satjara biasa, hanja ampir sa'anteronja ada terdiri dari djawaban atas pertanja'annja beberapa moerid-moerid tentang soeal- soeal jang berhoeboeng dengen pri boedi kabidjaksana'an dan tentang sikep dan perboeatan dari banjak orang. Ini segala oetjapan katanja telah dikoempoel dan ditjatet dengen toelisan oleh Khong Tjoe poenja beberapa moerid jang paling rapet, tapi Legge ada poenja alesan pantes boeat menjangka bahoea pada awal moelahnja itoe oedjar-oedjar tjoemah ditoetoerken oleh itoe moerid-moerid dengen omongan, dan sampe sedikitnja soedah liwat doea toeroenan sadari wafataja Khong Tjoe baroelah ditoelis beroepa boekoe seperti tertampak sekarang. Djoega djangan orang laotes anggep itoe samoea ada oedjar jang precies seperti dioetjapken oleh Khong Hoe Tjoe pada waktoe hidoepnja, kerna boekan tida boleh djzdi oleh si pesnoelis soedah diambil sarinja sadja, hingga itoe omongan ada amat ringkes dan mengandoeng artian Joeas, maski dedjarnja pendek, Djadinja berbeda dengen tjatetam dari orang poenja omongan jang dicetjapker, itoe Oedjar-oedjar dari Khong Tjoe lebih doeloe soedeh digosok dan dibikin mengkilap, disirgkirken bagis-bagian jang kalebihan, hingga apa jang terloekis dalem Loen Gie ada bergoemilang seperti djoega Inten jang baroe kaloear dari tempatnja toekang gosok. Tapi itoe permata tida dipilih dan diatoer rapih. Sabagi djoega dalem kabanjakan kitab-kitab philosofie Tiong-hoa, dalem Loen Gie tjoemeh dilakccken sedja sedikit pertjoba'an aken atoer dan koempoelken sasoeatoe soeal sampe djadi beres betoel, dan malah tida ada dibikin pemisahan jang kasar dari itoe berbagi-bagi hal jang djadi pembitjara'an, Kasoedahannja, pembatja jang koerang terliti, jang tida bisa dapetken permoelahan, tengah dan oedjoengnja sasoeatoe hal jang diroendingken, lantes sadja tarik poetoesan bahoea Khong Tjoe tjoemah pande dalem hal lahirken pepatah- pepatah pendek jang saliwatan: marika gampang seskalih kliroe sangka hingga tida dapet liat itoe hoebaengan dari Khong Tjoe poenja sa'antero peladjaran jang mendjadi satoe sijsteem jang boender dan memposajai toedjoean tentoe. Malah Khong Tjoe poenja moerid-moerid sendiri poen bisa menjasar, hingga'tida liat sifatnja jang antero, lantaran kagoemin pada itoe peladjaran poenja bagian-bagian ketjil.

Belakangan baroelah ada Tjeng Tjoe jang bisa terangin dengen djelas bahoea Khong Tjoe poenja Too sabenernja ada saderhana, maskipoen kaliatan roewet dan banjak tjabang-tjabangnja, dan bisa diringkesken mendjadi doea oedjar: kawadjiban pada diri sendiri dan kadermawanan pada kita poenja tetangga. Tapi apa tjilaka lantaran orang salah artiken ini doea oetjapan jang penting, maka kasaderhana'an jang indah dari Khong Tjoe poenja peladjaran sakean lamanja soedah diliwatken dengen tida dikenal oleh orang banjak.

Dalem-anggepan oemoem dari orang-orang.di Barat pada tempo doeloe, dan malah. sampe sekarangpoen, Khong Tjoe tjoemah dipandang sabagi satoe philosoof bertabeat keras dan kakoe, peladjarannja serba: kering: bawel, penoeh rasa angkoe dan bangga, kas lakoeannja ada begitoe beres dan rapih seperti jang djarang: tertampak pada manoesia biasa hingga tida. bertjatjat sama' sekalih, tapi sanget koekoeh dan pegang. atoeran betoel dalem soeal peradstan dan oepatjaras anggepannja haroes dikagoemin, tapi kapandesanaja lebih banjak dioendjoek dalem omongan dari pada dilem perboeatan. Ia selaloe ditoedoeh menaro harga jang boekan moestinja-pada pri-lahir tapi koerang. memperbatiken, sifat sedjati dari manoesiai jang berdasar atas hati atawa pri- batin, Pendita Legge malah membilang: ,,Kaberesan prilakoe ada djadi satoe palangan dalem Khong Tjoe poenja djalanan lapoenja. atoeran moraal ada hatsil dari pertimbangam iapoenja intellect jang soedah terlibet dalem poetoesannja orang-orang dari djeman koeno, boekan. moentjoel dari hati menjinta, jang terdjoeroeng-oleh andjoerannja- Sorga aken menaro kasihan pada kasesatan manoesia jang lemah.“

Sekarang soedih sampe temponja aken madjoeken protest keras terhadep pada itoe katerangan kliroe jang sanget-heibat. Khong Tjoe poenja atoeran dari kaberesan prilakoe manorsia, jaitoe jang dinamaken Lee, memang -betoel ada djadi satoe palangan, tapi jang kasandoeng boekan Khong Tjoe, hanja Pendita Legge sendiri. Sa'anteronja peladjaran dari itoe Nabi ada memberi kasaksian bagimana. njasar dan menjimpang adanja Pendita Legge poenja katerangan, dan sasocatoe orang jang membatja oedjar-oedjarnja Khong 'Tjoe dengen terliti nanti lekas dapet liat bahoea itoe toedoehan boekan tjoemah samatjem fitenahan: tapi djoega ada begitoe gandjil dan sanget djaoe dari kabeneran, Kaloe ada satoe apajang membikin Khong Tiod djadi berbeda djaoe dengen Isen-laen orang dalem iapoenja djeman, itoelah ada dari lantaran ia taro kapentingan paling besar pada sifat Djin, jaitoe kawelasan atawa pengrasa'an dari hati, jang dipandang sabagi soember dari segala perboeatan bener, jang ia anggep perloe dipelihara dalem batin aken tentangin segala sifat lahir, dan malah itoe pemeliharaan dalem pikiran ada lebih penting dari-pada segala perboeatan jang kaliatan di loear, katjoeali kapan orang perloe kasih oendjoek itoe sabagi iapoenja tabeat.

Beroelang-oelang Khong Tjoe memboektiken ia poenja kaberanian moraal jang paling tinggi dan paling moelja dengen tida ambil perdoeli pada segala katjoepetan dalem atoeran dan anggepan oemoem jang berhoeboeng dengen segala adat kabiasa'an kapan itoe ada bertentangan dengen perasa'an bener dan pantes, dan sabagi penggantinja ia madjoeken itoe atoeran besar dari liangsiem atawa sataoe-hati, dengen beriken hak pada sasoeatoe orang aken menimbang sendiri pada segala hal jang samatjem itoe, hingga dengen ini tjara Khong joe madjoeken manoesia poenja kamerdika'an mamikir begitoe djaoe seperti jang ada di loear dari kapandeannja orang di itoe djeman boeat bisa mengarti dan menghargaken. Maka itoe, sabaliknja dari ,terlibet dalem poetoesannja orang-orang dari djeman koeno,” malah Khong Troe dengen tangannja jang gagah telah bikin poetoes itoe segala rante dari kakoekoehan dan kabodoan jangmelibet lehernja iapoenja bangsa.

Tapi sedeng Khong Tjoe tida soeka teriket oleh segala pikiran dan atoeran jang ditetepken oleh laen-laen orang, ia poen tida boetaatas bahajanja kamerdika'an jang tida mengenal wates. Itoe rante-rantejang ia bikin boeat manoesia jaitoelah samatjem besi jang dinamaken memerentah atas diri sendiri dan menahan hawa nafsoe, tapi tida diberikoetken apa-apa jang meroesakin badan, jang ia tace ada lebih menarik dalem pemandangan dan lebih gampang didjalanken dari-pada memegang perentah atas pikiran.

Laen toedoehan lagi dari orang-orang Barat jang boekan djarang kadengeran jaitoelah Khong Tjoe bertabeat dingin, membikin orang tida bisa rapet hati padanja, sedeng iapoenja kalakoean ada kakoesekalih, segala apa moesti pake atoeran. Ini anggepan tida gampang moentjoel djikaloe kiranja kabanjakansalinan dari oedjar oedjarnja Khong Tjoe tida dikerdjaken be gitoe kakoe dan mendjemoeken. Di dalem Loen Gie ada terdapet katerangan-katerangan jang bertentangan dengen ini anggepan. Menoeroet apa jang ditoetoerken dalem itoe kitab, Khong Tjoe ada bertabeat girang, dan. pada moerid-moeridnja ia berlakoe satjara sobat baek jang terkadang ada loear biasa kapan orang inget kabiasa'an dari bangsa Tionghoa jang sanget menaro hormat pada orang terpeladjar dan beroesia tinggi Sama sekalih tida masoek di akal bahoea sadrang jang bertabeat dingin dan tida sijmpathiek bisa menarik di sapoeternja ratoesan moerid-moerid jang pada kabanjakan di antaranja ia ada berhoeboeng rapet boekan sadja dalem kamar tempat memberi peladjaran seperti professor professor modern dalem marika poenja klas, tapi djoega ia tinggal sama-sama dengen marika, jaitoe makan, minoem, tidoer dan omong-omong, hingga ia poenja segala adat kabiasa'an dalem penghidoepan telah diketaoei dengen njata oleh itoe moerid-moerid jang lebih kenal pada itoe Goeroe dari-pada marika kenal orang toeanja sendiri. Tida ada laen sebab, katjoeali lantaran kerasnja menaro tjinta pada Sang Goeroe, jang membikin waktoe Khong Tjoe pergi mengoembara begitoe lama adi saijoemblah moerid-moeridnja jang mengikoet dalem itoe perdjalanan djaoe jang penoeh kasoekeran, dan tida satoe di antaranja pernah tinggalken satengah djalan atawa berchianat boeat menjilakaken pada itse Goeroe. Kaloe Khong Tjce berhati dingin, nistjaja tiada nanti, dalem oesia begitoe tinggi, ia bisa loepaken diri dengen menangis sedih hingga tida bisa dihiboerken koetika mendapet kabar Yen Hui (Gan Hwze) meninggal doenia.

Ini samsea ada boekti-boekti bagimana njasarnja itoe anggepan bahoea Khong Tjoe ,,berhati dingin' dan tabeat atawa sikepnja ,,tida sijopathiek.“

Toedoehan paling heibat atas Khong Tjoe ada dimadjoeken oleh Rev. Jennings, satoe pendita Kristen jang telah salin kitab Loen Gie ka dalem bahasa Inggris. Ta telah koetip dengen pengrasa'an sanget setoedjoe Dr. Legge poenja pikiran tentang Khong Hce Tjoe, seperti jang ada terdapet dalem japoenja boekoe tentang klassiek Tionghoa tjitakan pertama, dimana antara laen-laen ia ada toelis jang ia ,,tida bisa anggep Khong Tjoe sabagi saorang besar.“ Tapi Jennings, dengen bikin itoe koetipan, telah tolak ka samping Legge poenja pikiran jang dimaloemken dalem boekoenja tjitakan belakangan dan diterbitken doea taon dimbeka dari boekoenja Jennings, dan dalem ini tjitakan jang baroe Legge ada bilang: ,,Tapi sekarang akoe moesti tinggal doeloe halnja itoe orang boediman. Akoe harep akoe soedah tida lakoeken apa-apa jang tida adil padaoja: semingkin akoe jakinken ia poenja tabeat dan pikiran, semingkin akoe pandang tinggi. Ia ada suorang jang sanget besar, dan pengaroehvja kapan diambil sa'anteronja telah mendatengken kaoentoengan besar boeat bangsa Tionghoa, samentara ia poenja pengadjaran pengadjaran ada berisi pengalacean penting goena kita-orang jang mengakkoe ada termasoek pada golongan penganoet Kristus."

Tni'pendapetan, maskipoen ada bertentangan dengen apa jang Dr. Legge telah oetjapken doeloezn, telah teboes sabagian dari itoe pikiran tida adil jang doeloean ia lahirken terhadep Khong Tjoe, maski djoega perloe meliwatin banjak taon boeat moesraken saanteronja itoe pengaroeh dari Legge poenja kritiek jang menjasar. Apa jang perlue dioendjoek disini jaitoelah tida adilnja orang jang mengoetip pikiran jang dilahirken dengen terboeroe nefsoe dan zondep pake timbangan adil, sedeng pendapetan lebih bener dan tida berfihak jang dilahirken belakangan, orang soedah tida perdoaliken.

Tapi ini masih belon samoea. Sasoedah mengasih oendjdek dengen betoel sekalih bahoea Khong Tjoe tida bisa dipersalahken lantaran ,,tida mengandjoerin orang ka djoeroesan agsma,“ dan belon pernah berlakoe seperti satoe penjiar agama, lantes Rev. Jennings tioba tjari lobang boeat korek tjatjatnja Khong Tjoe dengen goenaken tjaranja sendiri, dan achirnja kadjeblos dalem itoe saroepa kakliroean seperti jang doelocan telah terdjadi dengen Dr. Legge. Ia bilang: Khong Tjoe poenja sikep jang moesti ditjelah adalah lantaran, sedeng ia berlakoe sabagi gderoe boeat mengadjar manoesia, dalem soeal-soeal besar dan penting ia tida maoe bitjara banjak dan malah semboeniken apa jang paling baek dari agamanja nabi-nabi di djeman koeno.“

Apa adanja itoe ,,sozal soeal besar dan penting,"Rev. Jennings tida oendjoek dengen terang, dan djikaloe dengen itoe oetjapan ada dimaksoedken djoega agamdnja nabi-nabi di djeman koeno," tjoemah perlce dioelangken poelah itoe katerangan bahoea soeal agama memang ia tida soeka roendingken dan pastilah ia belon pernah meagadjar manoesia, seperti soedah dioendjoek dengen djelas di dalem Loen Gie. Dan alesannja kenapa ia tida soeka bitjaraken soeal agama jaitoelah, lantaran merasa tida taoe apa jang akenkas djadian di alam aloes, ia merasa dirinja berdosa boeat penipoean atawa berpoera-poera, kapan ia mengadjar laga orang soeal soeal jang ada di loear dari kamampoeanaja boeat pejahken. Apatah ada di antara kita- orang poenja goeroe-goeroe agama jang mempoenjai kadjoedjoeran samatjem itoe ?

Laen toedoehan lagi terhadep Khong Tjoe ada bersifat lebih gegabah dari pada jang laen laen. ,, Dalem peladjaran Khong Tjoe," kata Rev. Jennings, ,,ada kaliatan sifat kouwkati, jang kasoedahannja membikin orang-orang jang ada dibawah iapoenja pengarueh dengen lekas merasa dirinja besar dan djadi bangga sama kapandeannja.“ Tapi Rev. Jennings tjoemah madjoeken alesan-alesan jang sanget lemah aken benerken ini anggepan, maka tida perloe diroendingken pandjaog-lebar, tjoemah soedah tjoekoep kapan dioendjoek bahoca Yen Ilu (Gan Hwe) moeridnja Khong Tjoejang paling ternama dan telah dapet hatsil paling besar dari itoe nabi poenja peladjaran, djoestroe sdasaorang jang terkenal sanget berhati rendah, seperti bisa diboektiken dari pembitjara'annja Tjeng Tjoe, jang soedah poedji tinggi pada Yen Hui lantaran maski ia sendiri ada sampe pande, ia radjin sekalih mentjari pelidjaran sama orang jang lebih bodo dengen rendah hati: maski priboedinja tjoekoep, ia merasa masih sanget koerang : kapan diperhinaken, ia tida ada pikiran aken membales, hanja sel iloe berlakoe hormat dan merendah pada scgala orang

Harganja satoe poehoen bisa diliat dari bocahnja. Kapan betsel Khong Tjoe poejja pelzdjaran membikin moerid-moeridoja djadi merasa dirinja pinter dan berlakoe bangga atawa angkoeh, tentoelah itoe sifat'aken tertampak djoega pada Yen Hui jang petik paling banjak Khong Tjoe ponnja peladjaran.

Ka'ada'ao jang bener jaitoelah, maski kaoem Djoeroe-djoeroe-Indjil dan Iaen-laen golongan finatiek tjoba semboeniken, ada soeker aken disangkal bahoea peladjaran moraal dari Khong Tjoe ada jang paling sampoeroa kabersihannja dan paling tida mengasih djalan boeat ditosdoeh mengandoeng sifit kouwkati, hingga ka'ada'annja tida ledih rendah dari laen-laen agama dalem doen'a. Toedoennja di satoe fihak boekan boeat menginget kaoentoengan sendiri, di laen fihak tida bersifat agama, jaitoe tege:nja, itoe peladjaran boekan berdasir atas pengharepan mendapet gandjaran atawa kabersentoengan, baek di doenia atawa poen di acherat, maski Khong Tjoe sendiri soedah pasti ada pertjaja bahara, menoeroer kabiasatan oemoem pri kaselametan aken mengiringin prilakoe jang bedjik „Berboeat badjik aken goena pri kabedjikan“ ada itoe pepatah jang, maski tida dioewarken oleh Khong Tjoe dengen pake banjak perkata'an, ternjata ada djadi poko dasar dari iapoenja peladjaran atawa tjingli dan djadi toedjoeannja iapoenja penghidoepan dan pakerdja'an, Inilah boekan sebab Khong Tjoe mengarti baek toedjoean dari peladjaran moraal modern, atawa ia pernah pikir tentang kabiasa'an aken melakoeken kabedjikan tjoemah sabagi perhiasan saija. Kabedjikan jang boekan didasarken atas pri kabedjikan sendiri oleh Khong Tjoe tida dipandang sabagi kabedjikan, hanja sakedar sabagi laen seboetan dari sikep hati-hati, pandjang pikiran dan tjerdik. Toch kaoentoengan lahir, maski disamarken bagimana rapih, masih tinggal djoega bersifat kaoentoengan lahir, dan inilah jang mengandjoerin kabanjakan orang aken soedjoet pada salah-satoe agama. Maka haroes dibilang ada satoe ka'adjaiban bahoea peladjarannja Khong Tjoe, jang tida djandjiken kaberkahan apa-apa jang orang aken dapet dalem ini penghidoepan atawa kapan soedah mati, bisa madjoe dan berhatsil zonder bantoeannja salah-satoe matjem barang jang bersifat gaib salaennja dari pamoedja'an pada leloehoer. Dan malah ini pamoedja'an pada leloehoer poen Khong Tjoe soedah trima baek aken orang lakoeken tjoemah sabagi satoe kabiasa'an oemooem jang tida berbahaja, boekan sabagi satoe bagian penting dalem peladjarannja.

Berbeda dengen agama Kristen dan Islam, itoe djalan-kaselametan jang dioendjoek oleh Khong Tjoe tida disertaken antjaman hoekoeman naraka atawa andjoeran jang beroepa gandjaran di sorga. Malah agama Buddha masih tondjolin Nirwana jang katanja aken didapet oleh orang jang berhati bersih, serta loekisken djoega bagimana heibatnja kasangsara'an jang ditanggoeng oleh manoesia jang aken terlahir teroes meneroes ka ini doenia kapan tida lekas berichtiar aken dapetken kabaekan jang sempoerna. Sasoeatoe agama besar ada mengandoeng toedjoean loehoer dan selaloe tjiptaken sadjoemblah sifat-sifat indah aken boektiken kabaekan dan kabesaran jang ada terkadoeng dalem itoe agama . Tapi dàlem segala hal itoé sifat sifat gaib dan mengheranken, jang tida bisa dipisah dari satoe agama jang toelen, selaloe membikin timboel töedjoeaa baroe dari perboeatancja mancesia dan bikin tida bisa lagi didjalanken itoe kabedjikan melalui aken goenanja pri kabaekan, zender pikir apa-apa boeat hari komoedian. Maka kapan kita menjetoedjoein pada Phiolosofe jang termasboet dari Cemte jang membagi kapertjajaan agama dalem tiga golongan, kita dapetken apa jang Khong Tj'oe adjarsasoenggornja ada mengasih liat satoe kasopsnan jang banjak lebih madjoe dari agama Kristen seperti jang ditoetoerken dalem Bijbel. Dan betoel sekalih seperti M r . Cirey Hall telah oendjoek dalem iapoenja salah-saloe artikel, Khong Tjoe boleh dipandang sabagi jang djalan paling doeloe boeat siarkan itoe pikiran tentang agama seperti jang ada dalem angen-ançennja Comte. ( Gamte ada philosoof Fransch jang terlahir di taon 1798 dan méninggal di taon 1857. la ada siarken peljdjaran boeat berdiriken agama baroe jang berdasar a t a s pengataoean wetenschap, dan soedah bisa dapet baajak peaganoel dalem kalangan achli-achli pemikir. - K. T . H.).

Khong Tjoe poenja sa'antero atoeran peladjaran tida didasarken laen dari pengataoean atas tabeat dan wateknja manoesia. Toedjoean dari kasotka'annja manoesia jaitoelab bergaoelan, d a n ini kainginan aken bergaoel ada mempoenjai dasar jang baek, sementara itoe tabeat kouwkati ada terletak di dasar jang paling bawah, satoe sifat jang boekan sawadjarnja dan ada mengandoeng kadjahatan. Maka itoe Khong Tjoe mendesak soepaja manoesia bersihken hati dan pikirannja aken lakoeken apa jang paling baek, andjoerin nianoesia boeat berlakoe pantes di dalem pergaoelan, dari salagi hidoep öentöèk kapêntingan diri sèndiri; djangan loepa djoega aken bekerdja goena laen-laen orang.

Parkata'an jang paling penting dari logatnja Kaoem Khong Kauw jaitoelah Djin (仁) jang dalam bahasa lnggris disalin „kabedjikan" lantaran tida ada laen perkataan jang lebih tjotjok. Sabenernja maksoed dari itoe Djin bisa kaliatan lebih djelas kapan diärtikeň „berlakoe baek di dalem pergaoelan antara orang binjak" atawa jtara Inggris „social good " . Tapi itoe artian poen masih bisa dibikin melar dan loeas begitoe roepa hingga dalem itoe Djin ada terkandoeng segala kabaekan, boekan tjoemah satoe doea matjem kabedjikan sadja, kerna mendjalarnja itoe artian ada mengondjoek bahoea itoe perkata'an mengikoetin tindakannja segala perboeatan baek oentoek pergaoelan, Oempama kapan satoe orang soedah dënpos dengen soemanget aken korbankan diri boeat goena kabaekan laen orang, ia bisa diseboet saorang baek zonder koedoe diterangin lagi bagimana sifatnja itoe kabaekan, sebab segala apa yang disebut bed jik dan baek samoea manjalir dari itoe sifat tida-kouwkati (unselfishness) Maka dengen oetamaken itoe Djin sabagi poko dasar jang paling penting dalem ia poenja peladjaran, Khong Tjje djadi pegang sari jang paling bersih dari pelajarannja samoea agama.

Menoeroét theorie dari Khong Tjoe, kawadjibannja manoesia dalem pergaoelan hidoep jang paling teroetama ada berdasar atas hal jang ia ada djadi sabagian dari itoe machine besar dari pergaoelan oemoem — satoe pendirian dari sadjoemblah badan-badan ketjil jang masing-masing dinamakan familie. Itoe familie, dalem mata orang Tionghoa, ada peta'an aloes dari karadja'an besar, atawa lebih teges, dari sebab sabelonnja ada negri lebih doeloe moesti ada familie maka itoe atoeran dalem familie ada tnendjadi model atawa tjonto dari mana organisatie jang lebih besar telah tertjipta. Itoe pamerentahan negri jang terdiri dari sadjoemblah Tjoe-houw atawa Radja-radja ketjil (feudal system) dl bawah mana Khong Tjoe ada hidoep , pastilah membikin tambah koeatnja itoe persa tuan. Sedikitnja dalem theorie itoe Keizer ada mempoenjai kakoeasiaan sabagi satoe ajah atas itoe tjoehouw- tjoehDuw (radja radja ketjil) jang menoeroet kamoestiannja ada berlakoe satoe pidahan seperti antara lofedara soeJara toea dengen soedara mceda, dan naarika ada dipindang djoega sabagi ajah oleh masing- masing rahajatnja.

Akea bikin satoe michine besar bisa bekerdja dengen rapib dia baek, maka hiroes didjaga soepaja mising-masing bayian bisa penoehken kamoestian jang ada djadi taaggoengannja sendiri men oeroet perentah dari jang laen laen. Bagimanatah ini kaberesan bisa tertjipta di dalem satoe koelawarga ? Tida laen, hania atas penilikan dari sang ajah, jang memegang kakoeasa'an paling tinggi atas laen-laen anggota dari itoe familie. Tapi ini kakoeasaan boekan sekalih samatjem tenaga keras jang bersifat kedjem dan sewenang-wenang. Ini atoeran ada berdasar, pertama, menoeroet wet dari alam, dimana sang ajah soedah terang ada meojegatig kawadjiban aken djadi pelindoeng dari anak-anaknja; dan kadoea, sabagi kasoedahan dari ini kamoestian, atas pri katjintaan dan perindahan, jang saharoesnja aken timboel dalem pikirannja itoe anak-ansk pada itoe orang jang djadi marika poenja pelindoeng. Inilah ada poko jang ringkes dari Hauw atawa kabaktian pada iboe-bapa jang ambil bagian begitoe besar dan penting dalem atoeran moraal dari bangsa Tionghoa. Aken tetapimtida betoel sama sekalih anggepannja orang-orang seperti Mr. Jennings jang bilang, Khong Tjoe poenja Hauw ada pintjang, lantaran pada fihak iboe-bapa tida ada kawadjiban apa apa terhadep anak-anaknja. Penoetoeran di bawah ini ada berharga hoeat oendjoek bagimana menjasarnja itoe anggepan :

Koetika Khong Tjoe boeat sedikit tempo memangkoe djabatan sabagi Hakim Besar, pada satoe hari eda mengadep satoe ajah jang madjoeken beberapa toedoehan heibat terhadep poetranja. Khong Tjoe soeroe djebloesken itoe ajah dan anak ka dalem pendjara sampe tiga boelan lamanja, zonder adaken perbedaan satoe apa antara jang menoedoeh dan jang ditoedoeh, dan sasoedah sampe tiga boelan baroe iaorang dilepas Ini perboeatan membikin Minister Chi Huan madjoeken tegoran pada Khong Tjoe, dan peringetken apa jang ia sering bilang, baboea mendjalanken Hauw ada hal pertama jang haroes dilakoeken dengen soenggoe hati.

„Apatah jang sekarang menjegah aken kaoe beriken hoekoeman mati pada itoe anak poet hauw boeat djadi sabagi tjonto pada jang laen-laen ?"

Khong Tjoe mendjawab: „Itoe ajah belon pernah adjar poetranja bagimana moesti berlaku oehauw maka itoe kadosa'an sabenernja ia sendiri jang moesti tanggoeng."

Dari katerangan di atas djadi ternjata, boeat bisa adaken kaberesan dalam familie, anggota jang moedaan haroes menaro hormat pada jang lebih toea, dan jang djadi ajah atawa kapala familie haroes bersedia, aken korbanken diri oentoek kaselametan itoe familie jang ada di bawah perlindoengannja. Toedjoean dari fihak sang ajah haroes sa'anteroenja bersifat soetji moelja — mendjaga kabaekan dari iapoenja familie. Kapan bisa berboeat begitoe baroelah dibilang ia telah lakoeken dengen bener kawadjibannja sabagi sagtce ajab, seperti djoega satoe poetra tida dianggep lakoeken kawadjiban djikaloe ia tida hormat dan dengen pereotahnja iboe-bapa.

Sifat jang paling penting sendiri aken biliin machine dari familie bisa didjalanken, jaitoe samatjem minjak jang bikin segala gerakan bisa bekerdja dengen litjin dan rapih, bozkan tjoemah kabaktiannja anak pada iboebapa, hanja haroes menoeroet satoe poko dasar dari katjotjokan dan memegang perentah atas diri sendiri jang melipoeti sasoeatoe anggota dari itoe koempoelan famillie/ jang menjegah segala toedjoeen boeat oetamaken diri sendiri, dan tjiptaken satoe gerakan aken goena kabaekan berame. Inilah ada apa jang orang Tiong hoa namaken Li (Lee) jang tida bisa diterangken maksoednja dengen satoe perkata'an, tapi dengen ringkes boleh djoega dibilang „atoeran dari kapantesan."

Khong Tjoe telah dapet liat bahoea itoe saroepa poko dasar jang menetepken kaberesan dalem familie bisa djoega terpake dalem kalangan familie jang paling besar, jaitoe pemerentahan dari satoe Negri. Di sitoe kita liat satoe Keizar, di tangan siapa ada terletak itoe kakoeasaan jang paling tinggi, dan lakoeken kawadjiban seperti djoega satoe ajah terhadep koelawarganja sendiri. Tapi berbareng dengen itoe kakoeasaan besar, ia poen pikoel djoega tanggoengan jang paling berat. Ia haroes dipoedja dan dihormat, tapi ini ia tjoemah boleh dapet kapan ia mendjalanken itoe kawadjiban boeat datengken kabaekan pada rahajat. Dalem oeroesan negri, seperti djoega oeroesan roemah tangga, moesti ada dipake itoe samatjem atoeran dari kabeneran jang menelepken perhoeboengan antara jang memerentah dengen jang terperentah, atawa djikaloe tida itoe machine tida bisa bekerdja beres. Maka disini poen orang perhatiken djoega pada itoe Li, tapi sebab satoe radja tida bisa adaken perhoeboengan rapet dengan saantero rahajatnja seperti jang terdjadi antara satoe ajah dengen anak-anaknja, maka ada parloe digoenaken sijmbool-sijmbool dan diadaken pernjataan Iahir jang bisa diliat boeat itoe perasa'an setia dan hormat jang saharoesnja ada terdapet dalem hatinja sasoeatoe anggota dati kabangsa'an. Ini sijmbool sijmtool jaitcelah segala atoeran dan oepatjara boeat mana Khong Tjoe ada faham sekalih.

Khong Tjoe dangen sasoenggoenja telah dapet liat samoea kaperloean jang tersemboeni dalem itoe oepatjara, tapi ia poen mengarti djoega, zonder disertaken perasa'an soedjoet di dalem hati, itoe samoea tida berarti apa apa dan tida harganja. Dengen begini djadi gampang boeat diliat bagimana itoe perkata'an Li, sabagi sifat jang ada dalem pikiran manusia, telah dapetken ispoenja berbagi-bagi tingkat dan artian : dari katjotjokaa dalem soemanget jang mengandjoerin perboeatan jang berdasar 'atas toedjoean jang sawadjarnja, sampe mengenaken djoega atoeran sopan dan boedi bahasa manis serta tingkah-lakoe jang baek. Ini satnoea ada perloe boeat bikin itoe segala oeroesan jang koerang penting, seperti perhoeboengan antara manoesia dengen manoesia, djadi berdjalan serba rapih dan beres, dengen bérdasar pada Li, jaitoe wetatawa „atoeran dari kapahtesan."

Kombali dalem kalangan familie Khong Tjoe dapetken ada bekerdja itoe tenaga natuur jang ia rasa bisa dipake sabagi andjoeran soepaja manoesia menjinta pada kabedjikan. Itoe „tenaga natuur" ada beroepa kasoekaan boeat tiroe-meniroe. Lantaran mendapet taoe bahoea toeladan dari perboeatannja sediri ada tjara jang paling berhasil aken satoe ajah mengadjar pada anak-anaknja apa jang baek dan bener, maka dengen tida bersangsi lagi ia memberi kapastian bahoea itoe matjem pengaroeh poen bisa digoenaken oleh satoe radja, dan malah soedah madjoe begitoe djaoe boeat membilang, djikaloe jang djadi radja Beilakoe bener, iapoenja rahajat aken djalanken kawadjibannja zonder koedoe diperentah lagi ; kapan itoe radja tidâ berlakoe bener, rahajatnja tida aken meuoe« roet biar diperentah bagimana djoega. „Kabedjikan dari satoe radja," kata Khong Tjoe, „ada seperti itoe angin, dan iapoenja rahajat ada sabagi roempoet. Ada tabeatnja roempoet aken bertoendoek kapan sadja itoe angin menioep."

Boleh djadi dalem ini satoe soeal Khong Tjoe telah taro kapertjaja'an terlaloe besar pada pengaroehnja toeladan, hingga anggepannja melèsèt djaoe dari kaada'an jang sabenernja. Maski begitoe tida bisa dibilang adil aken dasarken kita-orang poenja pertimbangan atas negeri-negri democratisch dari djaman sekarang, dimatiâ téöaga dari pâmerentahao dipetjah mendjadi beberapa tjahang, dan kadoedoekan ieng penting dari radja telah djadi banjak koerang. Tapi boekankah sekalihpoen itoe radja radja dari djeman sekarang jang teriket oleh groîndwet masih mempoenjai pengaroeh besar dalem kalangan moraal ? Ini pengaroeh nistjaja ada banjak lebih besar lagi kapan itoe radja memegang antero kakoeasa'an dalem tangannja sendiri, dan teroetama tertampak di djeman feudal (koetika negri terbagi dalem pamerentahan radja-radja ketjil), dimatia kakoeasa'an di dalem negri ada terätoer bertingkat tingkat dengen rapih antara itoe sagalongan pembesarpembesar, masing masing menanggoeng djawab pada pembesar jang ada di sa'atasannja, jang diwadjibken pegang regoeh pri kabedjikan sabagi teeladan, dari keizer jang paling berkdeasa sampe pada radja-radja ketjil dan pembesar pembesar, komoedian toeroen lagi pada kepala-kepala familie dan rahajat saoemoemnja, jaag selaloe memandang pada jang sabelah atasan boeat menirbe tjonto dan toeladannja.

Djikaloe kiranja Khong Tjoe bisa dapatken satoe radja jang maoe berlakoe dengen setia pada ia poenja atoeran, nistjaja aken mendapet hatsil besar seperti jang ia telah harfep. Itoe pertjoba'an, seperti orang taoe, soedah dilakoeken dalem kalangan ketjil, koetika Khong Tjoe sendiri djadi pembesar dari satoe kota dalem karadja'an Lu . Maskipoen orang haroes berlakoe hati hati boeat terima dan penjaja itoe segala tjerita-tjerita jang sanget loear biasa tentang hatsilnja Khong Tjoe poenja pakerdja'an sabagi pembesar negri, tapi kaliatan tida bisa dibantah lagi bahoewa iapoenja theorie dalem soeal memerantah negri ternjata telah berboeah bagoes koabika didjalanken dalem praenjk.

Soedah tentoe bagian jang lemah dari itoe atoeran adalah, tida samoea keizer atawa radja mempoenjai kapandean dan kadjoedjceram seperti Khong Hoe Tjoe, dan katjoeali djikaloe bisa diadaken satoe tjara jang practisch aken angkat kepala-kepala pemerentah tjoemah dengen menilik kapandean sadja, nistjaja tida ada tanggoengan bahoea marika poenja prilakoe bisa di djadiken toeladan bagi rahajatnja. Khong Tjoe sendiri ada bilang, „kajoe jang soedah kropok tida bisa di oekir," dan atas ini anggepan ia soedah dapetken boekti jang getir di dalem dirinja Hertog Ting dari negri Lu. Tida satoe apa bisa diharep dari satoe bahan jang begitoe lemah dan tida berharga. Dan komoedian Khong Tjoe goenaken tigablas taon dari penghidoepannja aken mengider dengen sia-sia boeat tjoba mentjari satoe radja jang dirasa bisa tjotjok, maski sedikit sadja, pada ia poenja angen-angen.

Khong Tjoe poenja ketetepan dan kakeresan hati boeat bergoelet goena kabeneran, kaedilah dan pamerentahan negri jang beres, pastilah membikin herannja segala orang jang diadjar boeat pandang Khong Tjoe sabagi perjebar dari priboedi jang berdasar atas kadoeniaan dan toedjoeannja aken dapetken kabaekan dan kaoentoengan gcena diri sendiri. Tapi sabenernja maski kaliatan seperti aneh, Khong T joe ada satoe Idealist, saorang jang berängen-angen tinggi, jang oleh bangsanja soedah direndahi lebih banjak dari lantaran ia poenja sifat kabedjikan dari pada ia poenja angen angen jang moelja : ia poenja toedjoean dan maksoed-maksoed jang tinggi lebih dihargaken dari-pada hatsil pakerdjaannja jang bisa diliat dengen lantes. Oleh orang-orang dalem iapoenja djéman boekannja djarang ia dipandang sabagi charlatan(pcera-poera soetji) dan berlakoe sabagi goeroe atawa nabi palsoe (impostor). Ada penting boeat diperhatiken bagimana itoe doea orang pertapaan dari kaoem Taoist, dan itoe Chieh Yu jang kalakoeannja aneh, soedah namaken Khong Tjoe sabagi toekang mengimpi dan „otak terbalik" (crank). Begitoe poen ada anggepan dari itoe pendjaga-plntoe jang menanja pada Khong Tjoe poenja satoe moerid, apa ia poenja Goeroe ada itoe orang „jang selaloe tjoba lakoeken spanjang ia taoe tida bisa kadjadian." Ini segala sindiran sabenernja ada katerangan paling baek dari Khong Tjoe poénia pakerdja'an, dan dengen tida di sengadja telah beriken pada Khong Tjoe kahormatan jang paling besar.

Maskipoen sering dibikin menjesel dan koentjoep batinja oleh pergoeletan jang begitoe lama dan getir melawan kaadaan djelek dan kakoeasa'annja kadjabatan, Khong Tjoe belon pernah lepasken makloednja dengen merasa djemoe. Disitoelah adanja ia poenja kabesaran. Dan tida ada satoe manoesia jang perna bekerdja oentoek kabaekan dengen kasabaran lebih besar dari Khong Tjoe maskipoen pengharepan boeat bisa berhatsil ada ketjil sekalih. Ini lah ada sebab jang paling bener aken ia membilang, bahoea dalem sa'antero penghidoepannja ia tida berhenti berdowa. Ia soedah bisa berhatsil dalem itoe pakerdja'an jang kaliatannja gagal sama sekalih. Ia belon perna woedjoetken itoe toedjoean Utopian (penghidoepan beroeatoeng dati antero manoesia) dengen adaken perobahan jang berdasar atas pamerentahan dari satoe radja jang bidjaksana dan berhati moerah. Sabaliknja, sasoedah ia meninggal malah kakaloetan djadi semingkin heibat, dan soeara bentrokannja sendjata ada begitoe gemoeroeh dan berdjalan tida berentinja sampe petjah itoe revolutie jang sapos dijnastie Chou dan berdiriken poelah satoe pamerentahan batoe di Tiongkok. Dalem satoe negri jang pendoedoeknja bërtabeat merdeka dan ingin berdiri sendiri seperti Tiongkok, itoe pamerentahan dari radja-radja ketjil soedah ditakdirken lambat alawa lekas aken moesna, seperti djoèga belakangan telah terdjadi di Europa. Tapi dalem sapandjang kakaloetan besar dari itoe djeroan jang sanget heibat, itoe api penerangan jang d i soeloet oleh Khong Tjoe tinggal menjauh dengen tetep dan persediaken pikiran manoesia boeat dapelken apa panjang lebih baek. Maka itoe angen-angen dari Khong Tjoe tentang pamerentahan negri jang sampoernâ tida dilöepaken, dan iapöenja oedjar-oedjar ada disimpen sèperti emas dalem pikirannja rahajat. Di atas dari samoea iapoenja toeladan ada bersinar seperti api taboenan besar jang bergoemilang, todjoken tjahajanja dalem itoe malem jang gelap goelita dari kasangsara'an, penindesan dan peperangan soedara, jang ia dengen sia-sia soedah bergoelet boeat berentiken.

Dengen begitoe mendjadi ternjata bahoea Khóng Tjoe poenja anggepan, atas harganja kabaekan dalem diri manoesia goena memberi toeladan jang pengaroehken oeroesan negri, achirnja bisa djoega diboektiken kabenerannja ; itoe tjonto jang besar dan bersoemanget aken menjelamatken rahajat, jang ia soedah tjari dengen sia-sia antara radja radja dalem iapoenja djeman, achirnja telah kadapetan djoega di dalem Khong Tjoe poenja diri sendiri, jang adà djadi sabagi „radja tida bermakota," jang selamanja tinggal bertachta dalem hatinja iapoenja sasama bangsa.

Maka soenggoe tida masoek di akal aken membilang Khong Tjoe poenja penghidoepan ada satoe „kagagalan." Dioekoer dari kasoedahannja, Khong Tjoe poenja penghidoepan ada teritoeng jang paling berhatsil jang pernah didapet oleh satoe manoesia. Sasoedah ia meninggal, iapoenja pengaroeh berdjalan teroes dengen tida bisa ditjegah, dan iapoenja peladjeren telah memberi hatsil-hatsil begitoe besar jang tadinja tida bisa didoega dan tida saorang bisa taksir sampe dimana loeasnja.

Tjoemah ada tiga orang laen, dan tida lebih dari tiga, jang bisa bandingin Khong Tjoe poenja pengaroeh jang loeas dalem doenia, jaitoe ; Gautama poenja pengorbanan aken mendjelma di antara manoesia, penghidoepan jang penoeh gontjangan dan pergoeletan dari Nabi Mohammad, dan Jesus Kristus poenja taon-taon penghidoepan jang bersih dari kadosa'an dan berachir di Golgotha.

**

Demikianlah ada pendapetannja Lionel Giles tentang Khong Tjoe.


Bab 2

KHONG TJOE DALEM PEMANDANGANNJA TOEAN C. JINARAJADASA, PEMIMPIN THEOSOFIE.

(Terkoetip dari „The Herald of the Star").
Itoe abad, dalem mana Buddha Gautama siarken iapoenja agama pada doenia, telah menjaksiken djoega kadatengannja di Tiongkok satoe goeroe jang peladjarannja, maski sampe sekarang, tjoemah baroe dimengarti sedikit sadja oleh orang-orang di loear Tiongkok. Pada kabanjakan orang asing Khong Tjoe tida lebih dari satoe nama, tapi toch iapoenja peladjaran bagi kita-orang tinggal djadi satoe kabar jang sanget berharga.

Kapentingannja peladjaran Khong Tjoe ada terletak pada itoe boekti bahoea ia bisa bikin ketarik pada pikirannja golongan orang jang tida begitoe perdoeliken pada ilmoe mijstiek, tapi taro perhatian penoeh pada segala peladjaran moraal dan ethiek jang oetamaken oeroesan dalem doenia, dan boekan di sabelah sananja koeboer. Toedjoean dari Kkong Tjoe adalah boeat mengatoer kalakoean manoesia begitoe roepa hingga, djikaloe betoel manoesia bisa sampe di satoe firdaus, itoe firdaus haroes didapetken di dalem ini doenia sekarang djoega, dan boekan di sorga pada hari nanti kapan soedah meninggal. Khong Tjoe tida pertjaja sama sekalih atas kafaedahannja perboeatan jang berdasar atas harepan boeat mendapet gandjaran di sorga. Satoe kalih saorang moeridnja menanja tentang kamatian, dan Khong Tjoe mendjawab : „Sedeng kaoe tida taoe tentang hidoep, bagimanatah kaoe maoe selidiki dari hal mati ?" Demikian poen tjaranja ia mendjawab koetika ditanja soeal roh dari orang jang mati : „Orang-orang aloes haroes dihormat, tapi moesti didjaoeken."

Poko peladjaran dari Khong Tjoe adalah saling mengasih dan menerima. „Djangan berboeat pada laen orang apa jang kaoe tida ingin orang berboeat pada-

30 moe," ada itoe pepatah termashoer jang ia beriken päda moerid-moeridnja. Ada penting aken diperhatiken jang ia dengen sengadja berentiken peladjarannja tjoemah sampe di ini bagian jang negatief dalem kawadjiban pada tetangga ; tapi toch iapoenja peladjaran böekan tida mengandoeng ideaal jang tinggi.

Salaennja dari ini angen-angen aken saling berlakoe baek dalem perhoeboengan antara sasama manoesia, Khong Tjoe kasih oendjoek tjonto-tjonto jang sanget menarik dari kasampoerna'annja iapoenja angen-angen tentang satoe Koen-tjoe („superior man") Sesoeatoe manoesia bisa mendjadi Koen-tjoe, tida perdoeli tingkatan kalahiran atawa sifat milik doenia jang djadi kapoenja'annja. Biar poen begimana rendah kadoedoekannja dalem penghidoepan waktoe dilahir, bagimana hina dan miskin ka'ada'annja, ia bisa bikin dirinja mendjadi satoe Koen-tjoe dengen djalan perbaeki ia poenja moraal dan pikiran soepaja djadi aloes dan sopan. Khong Tjoe poenja anggepan tentang kafaedahannja kasopanan dan peradaban membikin dalem beberapa hal ia selaloe ada di moeka dari laen-laen pemimpin sekalihpoen jang keloearan dari abad kadoeapoeloeh.

Menoeroet Khong Tjoe, kasopanan tjoemah bisa didapet dengen satoe katjotjokan deri tiga dasar onderwijs: jang paling pertama ada ilmoe memahamken hikajat, dalem mana ada termasoek djoega pemahaman oedjar-oedjar dan perboeatannja orang-orang boediman di djeman koeno. Komoedian orang moesti peladjarin ilmoe mensjair; dan jang katiga, dengen toedjoean aken perbäeki tabeat, ada ilmoe muziek. Dengen peladjarin ini tiga matjem ilmoe orang bisa mendjadi Koen-tjoe, jang kawadjibannja aken bikin diri sendiri mendjadi tjonto atawa toeladan pada samoea orang jang berada di sapoeternja.

Satoe sifat jang berbeda dan paling berharga sendiri dari Khong Tjoe adalah iapoenja penentangan keras pada peperangan. Begitoe dalem masoeknja itoe pengaroeh dari Khong Tjoe poenja peladjaran atas ini soeal hingga, sasoedahnja berselang doeapoeloeh lima abad lamanja, dalem anggepan Tionghoa pakerdja'an mendjadi soldadoe ada dipandang sänget hina dan tjoemah djadi sabagi pentjarian jang paling pengabisan (kaloe soedah tida bisa dapet jang lebih baek) dari golongan orang-orang jang bertabeat rendah. Tjoemah dalem tempo belakangan, sadjak berhoeboeng dengen bangsa-bangsa Barat, Tiongkok soedah kasampingken ini angen-angen dari Khong Hoe Tjoe jang menentangin peperangan. Tiongkok poenja tida mengarti boeat perhatiken itoe peladjaran moraal, atawa kagemerannja mengikoetin haloean dari bangsa-bangsa Kristen, soedah bikin ia meniroe aken berdiriken tentara darat dan laoet jang disertakan pekakas modern ; tapi toch ada begitoe tegoeh Khong Tjoe poenja pengaroeh hingga, kapan bangsa-bangsa Kristen di satoe waktoe merobah marika poenja tjara jang kasar, pastilah Tiongkok aken djadi satoe dari negri-negri jang paling pertama aken berdiri di fihak perdamian.

*

Demikian ada boeah pikirannja Nr. C. Jinarajadasa tentang Khong Tjoe.
Dalem ini pemandangan jang pendek dan ringkes soedah tentoe moesti dikasih liwat banjak begian dari peladjaran Khong Tjoe jang penting, hingga tida kataoean bagimana pikiran Toean C. Jinarajadasa tentang Confucianisme saoemöemnja, kapan sa'ande ia soedah pernah preksa dan jakinken dengen sasoenggoe hati. Anggepannja tentang Khong Tjoe poenja haloean antipeperangan ada sabagian jang perloe ditambahin. Tiongkok boekan tida mengarti kapentingan peladjaran Khong Tjoe jang tida soeka pada militarisme, hanja telah terpaksa tegoehken angkatan perangnja lantaran selama ini satoe äbad telah moesti telen banjak kagetiran dari negri-negri asing jang mempoenjai angkatan darat dan laoet djaoe lebih sampoerna. Tapi ada betoèl anngepannja Toean Jinarajadasa koetika ia membilang, kapan negri-negri Kristen dan laen-laen negri lagi jang gemer goenaken kakerasan soeka berichtiar aken menjegah peperangan, pastilah Tiongkok aken memberi toendjangan sapenoehnja di fihak perdamian, kerna maskipoen sekarang mempoenjai banjak soldedoe, Tiongkok boekan hendak timboelken onar dangen negri asing, hanja hendak lindoengken diri sendiri, jang tida bertentangan dengen soemanget dari peladjarannja Khong Tjoe.




Bab 3

OLEH NJONJA C. E. COULING

DALEM ENG. SINICA.

Dalem ini artikel Njonja Couling boekan sadja membitjaraken poko peladjaran dari Khong Tjoe, tapi djoega ia ada roendingin itoe soeal jang dari doeloe rame dibitjaraken, apa Khong Kauw tjoemah satoe philosofie, atawa satoe agama. Dalem tempo belakangan, berhoeboeng dengen itoe pergerakan besar di Tiongkok boeat memadjoeken Khong Kauw, kembali beberapa orang ternama, antara mana ada djoega Mr. Wang Ching Wei, telah menjataken Khong Kauw ada satoe peladjaran moraal tapi boekan agama. Berhoeboeng dengen koekoehnja, ini anggepan maka kita rasa ada penting aken orang taro perhatian pada apa jang Njonja Couling bilang dalem iapoenja toelisan tentang Confucianisme jang kita salin di bawah ini, - K. T . H).

Confucianisme atawa Khong Khauw ada sakoempoelan peladjaran-peladjaran Nabi- nabi koeno di Tiongkok, jang komoedian dikoempoel dan dipilih oleh Khong Tjoe, jang poedji dan siarken delem iaponja pengadjaran dan toeladan, lantes ditoetoerken oleh moerid-moeridnja jang paling deket, dikoempoel dan dipersatoeken oleh Mencius (Bing Tjoe), dan diwoedjoetken dalem ka'ada'an seperti jang tertampak sekarang oleh Chu Hsi, serta sampe di ini sa'at tinggal mendjadi satoe kapertjaja'an atawa penganoetan dari bangsa Tionghoa.

Khong Kauw ada diseboet dengen berbareng sabagi satoe agama dan satoe philosofie. Kabanjekan toekang kritiek bangsa asing, dan djoega beberapa orang Tionghoa, telah menolak boeat akkoein Khong Kauw sabagi satoe agama, kerna sasoenggoenja djoega kaloe itoe „agama" maoe diartiken satjara kapertjaja'an Barat memang Confucianisme ada laen djaoe, kerna Khong Tjoe menentangin pada kapertjaja'an atas adanja satoe Allah persoonlijk jang beroepa sabagi pemimpin manoesia ; djoega Khong Tjoe tida pernah goenaken dowa-dowa, katjoeali boeat „memberi kabar" pada roh-roh dari kake-mojang atas kadjadian-kadjadian jang penting, dan pernahken anggepan. tentang penghidoepan di acherat di loear dari peladjarannja katjoeali dalem oepatjara memoedja pada leloehoer.

Aken tetapi ada beberapa bagian dari peladjarannja Khong Tjoe dan Bing Tjoe jang bisa meroepaken agama. Sabagi tjonto, di dalem kitab Loen Gie ada terdapet pengoendjoekan atas adanja perhoeboengan antara Khong Tjoe dengen Thian, pada, siapa Khong 'Tjoe sering berdowa, dan iapoenja sikep jang hati-hati dan tida soeka bitjara tentang roh-roh ada berdasar atas perasa'an menghormat dan insjaf atas tjoepetnja iapoenja pengatacean tentang itoe hal, dan boekan sekalih dari merasa tjoeriga atas adanja kahidoepan di komoedian hari. Maski bagimana poen adanja Khong Tioe poenja anggepan tentang roh dari orang-orang jang mati, ia dengen tetep pandang itoe segala oepatjara sembahjangan pada roh leloehoer ada penting sekalih, Maka boeat itoe bermillioenan orang di Tiongkok, biar bagimana djoega, Confucianisme sedikitnja masih bisa dipandang sabagi pengganti dari agama.

Ada djoega jang bilang Khong Tjoe poenja peladjaran ada berdasar atas philosofie, dan memang betoel sastrawan-sastrawan di djeman Sung dijnastie ada taro banjak perhatian pada peladjaran tentang cosmogony atawa kadjadiannja ini alam, dengen berdasar atas katerangan dari kitab Yi King jang komoedian dipersatoeken dengen laen-laen peladjaran dari Khong Tjoe jang lebih gampang dimengarti dan didjalanken. Tapi apa jang Khong Tjoe sendiri ada kandoeng dalem hatinja boekan boeat menjiarken samatjem Agama atawa Philosofie: ia tjoemah taro perhatian pada satoe tjabang sadja dari philosofie, di bagian jang mengenaken Ethics atawa moraal, jaitoe mengadjar manoesia bocat mendjadi baek, bener, sopan dan mengenal kawadjiban, teroetama jang berhoeboeng dengen Pamerentahan negri, dan maskipoen sasoedah berselang sakean abad iapoenja peladjaran telah menampak banjak perobahan, tapi belon pernah menjelisir djaee dari Itoe Goeroe poenja poko pertengahan. Itoe atoeran examen tjara koeno di Tiongkok ada mengoendjoekken bahoea pengartian atas Khong Tjoe poenja peladjaran ajawa pengataoean jang sampoerna atas iapoenja kitab kitab ada perminta'an satoe-satoenja jang dimadjoeken pada saorang jang hendak memangkoe djabatan negri, dan Khong Tjoe sendiri soedah liwatken sabagian besar dari penghidoepannja dalem kraton radja-radja boeat tjoba pengaroehin marika soepaja djalanken pamerentahan negri dengen beres dan adil, dan tjoemah sasoedah gagal dalem ini pertjoba'an baroelah ia mengadjar moerid-moeridnja ilmoe memerentah negri.

Dari boekoe-boekoe hikajat koeno ada ternjata, bahoea berbareng dengen berbangkitnja dijnastie Chou telah moentjoel djoega, maski dengen perlahan, pemisahan pada itoe pikiran koeno di Tiongkok. Bagian jang paling besar, jang anggepannja mirip dengen Taoisme, ada dojong pada poko peladjaran jang berlakoe di djeman dijnastie Shang, samentara bagian jang ketjilan, tapi komoedian ternjata ada lebih penting, telah disetoedjoei oleh Khong Tjoe, jang soedah bekerdja banjak sekalih boeat bikin djadi lebih sampoerna. Khong Tjoe ada sanget kagoemin pada kapandean dan priboedinja Chou Kung jang ia djadiken sabagi model atawa tjonto.

Pada djemannja Khong Tioe, Tiongkok ada dalem kakaloetan besar; Centraal Gouvernement ada lemah dan radja-radja ketjil selaloe riboet bermoesoehan satoe sama laen. Aken semboehken penjakit dari itoe djeman kaloet Khong Tjoe poedjiken pendidikan, boekan pendidikan oemoem goena samoea rahajat, hanja pada sagolongan orang-orang jang soedah terpilih, dan malah ini orang-orang jang terpilih poen aken terima didiknnja jang pertama dalem pakerdja'an sabagi pegawe negri.

Ini pikiran dari Khong Tjoe achirnja telah disetoe-djoein, tapi boekan tida dapet lawanan sengit dari fihaknja laen-laen achli pemikir jang djadi saingannja. Goeroe-goeroe Taoist, demikian poen philosoof-phielosoof jang ternama sabagi Mo Tze, Hsun Tze dan. Yang Tze, telah saling berbantah dengen pemimpin- pemimpin Khong Kauw jang toeroet betoel peladjarannja Khong Tjoe, Komoedian telah moentjoel poelah Buddhisme, Islam dan paling belakang Kristen, jang samoea mengasih peladjaran jang berbeda'an djaoe dan masing-masing telah beroleh hatsil. Tetapi kapan itoe roepa-roepa agama dan peladjaran samoea dikoempoelken atawa digaboeng mendjadi satoe, pengaroehnja bagi Tiongkok dan bangsa Tionghoa boleh dibilang tida beriirti djikaloe dibandingken sama peladjarannja Khong Tjoe, jang dengen satjara adjaib ada mendjadi sabagi katja dari bangsa Tionghoa poenja pikiran oemoem, jang tida begitoe setoedjoe pada segala matjem ilmoe memikir jang berdasar atas doega-doega'an bersifat samar, hanja lebih taro perhatian pada peladjaran moraal jang berdasar atas liangsiem daa tjingli. Ini matjem tabeat oemoem dari bangsa Tionghoa, ditambah poelah oleh priboedi dan kabedjikan jang tertampak pada Khong Tjoe sendiri poenja perdjalanan dan penghidoepan, ada djadi lantaran jang Khong Kauw dapet kadoedoekan paling tinggi dan paling tegoeh di Tiongkok.

Khong Tjoe tida ada tinggalken katerangan jang djelas dan rapih tentang iapoenja peladjaran, dan kitab Tjhoen Tjhioe ada boekoe satoe-satoenja jang ia karang sendiri, berisi riwajat dari Karadja'an Lu, negri kalahirannja. Kitab-kitab klassiek jang Khong Tjoe terbitken telah disiarken oleh moerid-moeridnja jang koempoel djoega iapoenja peladjaran dan oedjar-oedjar, tapi tida diatoer dengen rapih hanja tertjampoer adoek. Boeat gantinja ilmoe occult (gaib) dan segala matjem pri moedjidjat jang Khong Tjoe tentangin atawa djaoehin, ia mengadjar bagimana orang haroes lakoeken pakerdja'an dan kawadjiban sahari-heai jang tetampak di depan mata. Tetapi kaliatannja ia terima baek dengen zonder bersangsi lagi itoe segala katerangan dari djemyan koeno tentang sifatnja ini alam, atoeran boeat: noedjoemken apa jang. aken. terdjadi (seperti terloekis dalem Yi King) dan kabiasa'an sembahjang, moelai dari sembahjangan jang. dibikin oleh Keizer pada. Langit atawa Shang Ti, sampe jang dilakoeken oleh saorang tani jang paling rendah boeat memoedja pada roh lelochoernja, Belakangan baroelah moerid-moeridnja Khong Tjoe adaken satoe atoeran jang beres dan terang atas ini matjem kabissa'an serta bikin banjak perobahan, maskipoen toedjocannja tjoemah boeat petjahken maksoednja itoe peladjaran jang beritsal dari djeman koeno.

Confucianisme ada satoe koempoelan peladjaran-peladjaran moraal jang moelja serta menjotjoki antara satoe dengen laen, berdasar atas kapertjaja'an dan poko toedjoean di bawah ini:

I. Ini Alam (Universe) da diatoer oleh satoe matjem Wet jang mempoenjai sari bersifat Moraalatawa Kabeneran dan Kabedjiken.

II. Manoesia ada machloek jang paling tinggi dari ini doenia: sasoeatoe orang ada djadi samatjem doenia keljil, dan lantaran begitoe maka menoeroet wet naluur wateknja ada baek, kerna mempoenjai djoega kakoeasain jang beritsal dari Thian boeat tinggal baek, sedeng kamerdika'an aken memikir atawa mendjalanken kainginannja poen dianggep soedah pasti sekalih.

Ini matjem peladjaran, jang soedah dipandang bener sadari doeloe kostika sabelonnja Khong Tioe terlabir, telah ditetepken poelah oleh Bing Tjoe, dan ada djadi salah-satoe batoe fondament dari kapertjaja'annja orang Tionghoa, maskipoen adanja anggepan berlaenan dari Hsun Tze jang menjataken tabeat alawa wateknja manoesia ada djahat, dan dari Yang Hsiung, jang bilang watek manoesia ada mempoenjai doea-doeassifat djahat dan baek. Bing Tjce poen pertjaja bahoea manoesia ada mempoenjai dasar kcuwkati dan dermawan, tapi ia anggep doea-doeanja adu baek.

III, Manoesia berbosat kasalaban (1) lantaran koe tang perigataoean dan (2) kena pengaroehnja toeladatn jang djelek.

IV. Boeat perbaekin itoe ka'ada'an maka perloe dengen pendidikan dan toeladan jang baek. Itoe pendidikan ada soeker didapet dan tjoemah sedikit jang bisa 'poenjaken (pendidikan jang dimaksoedken oleh Khong Tjoe jaitoe pendidikan morzal. K. 'T. H.) tetapi “djikaloe itoe sedikit orang ada dj: di pembesar-pembesar negri jang memegang kawadjiban sabagi pemimpin atawa tetoea dari rahajat, maka marika, salaennja nanti memerentah dengen beres, djoega mengasih tjonto dan toeladan jang baek aken ditiroe oleh orang-orang biasa.

V. Pendidikan jang perloe bagi orang jang hendak djadi pembesar negri moesti bersifat lahir dan batin: itoe orang-orang jang hendak djadi pemimpin rahajat haroes perbaeki dirinja sendiri lebih doeloe sabelonnja bisa perbaeki laenlaen orang. Itoe kamadjoean didikan lahir jang marika haroes poenjaken jaitoes (1) peladjaran dari Nabi-nabi dan Poedjonggo-poedjonggo dari djeman doeloe jang oedjar-oedjarnja haroes diinget di loear kapala dan difahamken sampe mengarti betoel, dan (2) taro perhatian soenggoe-soenggoe pada segala oepatjara sembahjangan, begitoe poen atoeran kasopanan dan kaberesan boeat digoenaken dalem pergaoelan, jang haroes dilakoeken dengen terliti sampe pada bagian-bagian paling ketjil, jang koedoedipegang teroes maski djoega di waktoe bersida sendirian, Ini tjara pendidikan lahir dari Khong Tjoe boleh dibandingken dengen Pascal poenja oetjapan, bahoea perhatian jang keras pada segala atoeran oepatjara Geedja achirnja nanti mengandjoerin timboelnja kasbedjoetan dan kabaktian satjara Kristen.

VI. Itoe tjara pendidikan batin jalah selaloe haroes menghormatken pada diri sendiri sabagi machloek jang berboedi, dengen teroetama diperingetken aken mengawasi apa jang kita lakoeken di dalem kasoenjian salagi berida sendirian dan waktoe tida ada halangan atawa larangan jang menjegah aken orang berlakoe sakahendak batinja. Ini matjem perboeatan jang dilakoeken dengen diam diam boeat pegang tegoeh Fri kabedjikan di waktoe berada sendirian seperti djoega salagi berhadepan dengen orang banjak, jaitoelah jang dinamaken ,,kadjoedjoeran“ seperti jang diadjar dalem kitab Tiong Yong.

VII. Apa jang dinamaken sifat kabaekan ada terdiri dari: (1) Djin jang djadi poko dari kabedjikan, dan itoe perijoba'an aken artiken Djin dangen berhati-baek, dermawan, pri kawelasan, sijmpathie, persoedara'an atawa persobatan, masih belon kena betoel. Artian jang paling deket jaitoelah ,,Pri katjinta'an jang bikin orang tida mempoenjai ingetan djahat pada tetangga atawa sesamanja.“ Ini matjem perkata'an ada soesah sekalih ditetepken dengen pasti dan ada amat banjak djalan boeat dipake, maka itoe Djin terkadang kita dapetken ada dipake sabagi poko dari kabedjikan, dan tempo-tempo boeat oendjoek iapoenja sifat dalem prilakoenja manoesia. Sabagi diterangken oleh Bing Tjoe, itoe Djin ada bagian jang dermawan dari wateknja manoesia jang bekerdja dengen sendirinja zonder didjoeroengin atawa diandjoerin lagi. (2) Kabedjikan besar jang kadoea adalah Gie, jaitoe ka'adilan atawa kabeneran, jang djadi toekang menindes pada itoe nafsoe aken oetamaken kapentingan atawa kabaekan boeat diri sendiri sadja kapan diminta boeat lakoeken apa-apa goena laen orang. (3) Jang katiga jaitoelah Lee, jang dengen tiada tjotjok orang biasa artiken ,,kapantesan": di dalem Lee ada terdapet kamoestian aken djalanken oepatjara sembahjang dan perädatan dengen beres dan betoel, dan begitoe poen atoeran perädaban di dalem pergaoelan antara orang banjak, jang samoea ada mempoenjai harga dan kafaedahan jang bisa lantes ternjata kaliatan atawa memberi pengaroeh pada batin. (4) Jang ka'ampat ada Ti, jaitoe kapinteran, katadjeman otak, pertimbangan jang sehat dan bisa membedaken antara salah dan bener, antara Jang berfaedah dan tida bergoena, dan laen-laen lagi. Ini ampat matjem poko peladjaran ada apa jang Beng Tjoe telah fahamken dari Khong Tjoe poenja Djim. (5) Jang kalima ada Sin, jang djadi samatjem pertambahan, dan berzirti setia, tida perna moengkir djandji dan sabaginja lagi, dan ini lima ada apa jang dinamaken sabagi Lima Kabedjikan jang mengenaken sa'antepo kawadjiban dari manoesia, dan ada djadi r€endengan moraal dari itoe Lima Sifat dari ini alam, jaitoe Logam, Kajoe, Aer, Api dan Tanah. Menoe. roet kapertjaja'an dari kaoem Khong Kauw, kapan sa Grang jang terdidik satjara di atas memangkoe djabatan negri, ia nanti bisa ,,bangkitken kabedjikan antara rahajat”, samentara djikaloe ketemoeken djeman kaloet jang bikin ia tida bisa pangkoe djabatan negri, ia aken mendjadi satoe soember kakoeatan bagi dirinja sendiri dan bisa ,ambil sendiri satoe djalanan.”

Ini matjem peladjaran moraal dari Khong Tjoe orang sering bandingken dengen Sfoicism, jaitoe sikep tida perdoeliken kasenangan dan kasoesahan, tinggal diamatas apa jang aken terdjadi kapan di dalem hati orang merasa soedah lakoeken kawadjiban sabagimana moesti. Memang betoel itoe peladjaran tida tjoekoep loeas dan. masih banjak kakoerangan. Khong Tjoe tida menimbang atawa mengoesoet dengen betoel itoe kaada'an moraal, itoe pengataoean atas bener dan: lah, jang ada tertampak pada manoesia. Soeal djahatan Khong Tjoe tida perna hadepken atawa roendingken biar djelas sampe di poko dasarnja: ini soeal ia djaoeken dan malah tida taro perhatian sama sekalih. Peladjaran Khong Tjoe djoega soedah tida memberi kapoeasan pada itoe andjoeran jangada tersemboeni paling dalem di hatinja manoesia, maka ini kakoerangan moesti didjangkepken oleh Buddhisme daa Taoisme. Tetapi sabaliknja, itoe peladjaran moraal jang Khong Tjoe adjar ada agoeng dan moelja: iapoenja peladjaran tentang kadjoedjoerannja watek mancesia ada ditoedjoeken boeat demoeratie, jaitog pamerentahan negri menoeroet kainginan orang banjak, la soedah bisa singkirken itoe samatjem kaboeroekan jang biasa timboel dari lantaran adanja pendita-pendita agama jang seringkalih sesatken rahajat dan ia bikin sekalian pembesar negri, dari Keizer sampe ambtenaar jang paling rendah, menggantiken djadi panditanja rahajat. Dalem tempel-tempelnja (bionja) Khong Tjoe tida perna dilakoeken itoe kabiasa'an memetangin atawa menoedjoemin ; menjembah pada berhala-berhala poen tida di-idzinken, dan malah penjembahan pada Khong Tjoe poenja patoeng sendiri poen dimana bisa telah ditjegah, samentara kamoestian aken mendjalanken Hauw atawa berbakti pada orang toea sendiri ada djadi satoe kaoentoeogan bagi bangsa Tionghoa poenja kabedjikan moraal. Begitoelah Khong Tjoe poenja peladjaran soedah bikin bangsa Tionghoa poenja maatschappy telah berdiri dengen tegoeh dan kêkêr dalem begitoe banjak abad lamanja, dan bakal djadi satoe dari tenaga-tenaga jang paling besar dan penting boeat tjiptaken bangsa Tionghoa poenja nasif di hari komoedian.

Demikianlah ada boeah pikiran dari Njonja C. E. Couling jang télah bébér toedjoeannja peladjaran Khong Tjoe, dan maskipoen ini penoetoeran ada ringkes tapi sampe terang boeat orang beladjar kenal pada poko dasarnja jang paling penting.

Oedjar paling pengabisan dari toelisan di atas, jang bilang peladjaran Khong Tjoe bakal ambil bagian penting boeat tjiptaken bangsa Tionghoa poenja nasif di hari komoedian, sekarang moelai terboekti kabenerannja. Pamerentah Nationaal telah mendoesin jang Tiongkok tida bisa madjoe kapan peladjaran Khong Tjoe disia-sia, hingga sekarang telah timboel itoe gerakan besar boeat permoeljaken pada itoe Nabi dan siarken biar loeas peladjarannja.


Bab 4

APA JANG ALMARHOEM LIE KIM HOK

TOELIS DALEM IAPOENJA „HIKAJAT

KHONG HOE TJOE."

Dalem almarhoem Lie Kim Hok poenja Hikajat Khong Hoe Tjoe, di bagiaa permoela'an kata," ada ditoetoerken pikiran dari beberapa Sinoloog Barat jang memberi poedjian dan pengharga'an tinggi pada Khong Tjoe dan peladjarannja. Tjoemah sajang sekalih, salaennja dari De Lanessan, tida ada diseboet nama-nama dari itoe orang-orang Europa, siapa poenja oetjapan oleh Toean Lie Kim Hok telah dikamoekaken. Kita tida taoe apa sebabnja itoe nama-nama telah dioempetken, dan inilah kita anggep ada kakliroean besar, kerna membikin gampang sekalih orang menoedoeh jang itoe samoea ada dari bisanja Toean Lie Kim Hok sendiri aken tondjolken apa jang tida ada atawa sengadja lebihin dan tambah-tambahin boeat sedikit poedjian jang diberiken oleh beberapa Sinoloog sampe berobah djadi begitoe moeloek.

Maski begitoe, lantaran menimbang apa jang ditoetoerken disitoe ada sampe berharga, maka maskipoen tida diseboet namanja itoe orang-orang Europa, kita merasa ada baek kapan dikoetip dalem ini halaman soepaja tida mendjadi linjap dan terloepa. Lantaran edja'an jang dipake oleh Toean Lie Kim Hok di taon 1897 ada berbeda dari sekarang, maka kita tida koetip sàbagimana adanja, hanja ambil over sadja sarinja dan kita atoer lagi satjara merdika.

Di bawah ini ada ringkesan dari apa jang Toean almarhoem Lie Kim Hok telah toelis :

Maskipoen Europa ada bagian boemi jang paling ketjil dari lima banoea, bangsa koelit poetih ada di pandang lebih madjoe dari samoea bangsa di ini doenia. Sagala apa jang diampoenjai oleh bangsa laen djikaloe tida tjotjok dengen pendapetan bangsa Europa seringkalih ditjelah. Aken tetapi orang nanti merasa heran kapan mendenger pandapetan jang dioetaraken oleh satoe Sinoloog, bahoea sadari orang dapetkèn ilmoe menjitak soerat brangkalih tida ada satoe kitab jang begitoe bagoes isinja sabagi kitab-kitab peladjaran Khong Tjoe, jang mengasih liat dengen njata itoe nabi poenja hati moelja, adat aloes, pikiran dalem, pengartian besar dan ingetan terang dan tadjem.

„Djikaloe kita," kata itoe Sinoloog, „menginget pada perboeatannja beberapa radja radja agama, jang boleh dikataken sedeng tangannja jang kiri ada memegang kitab agama, tangannja jang kanan ada memegang pedang, dan hatinja tida merasa kaberatan toempahken darah manoesia aken gemoekin itoe tanah dimana ia hendak siarken pengadjarannja. — haroeslah kita berkata bahoea Khong Tjoe ada laen sekalih. la tida kaliatan mengandoeng kainginan aken agoengken diri sendiri antara sasama manoesia ; djoega ia tida pernah tambahin pengaroeh dari kitab-kitabnja dengen membilang itoe kitab ada beratsal dari Toehan jang telah didatengken ka doenia oleh tangan malaikat dan laen-laen omongan samatjem itoe. Khong Tjoe telah tjari dan dapetken pengaroeh aken iapoenja kitab-kitab dengen lantaran iapoenja hati jang moelja, pikiran dalem, mengenal baek hati manoesia dan kapentingannja orang banjak jang ia dapetken dari pengalaman dalem tempo lama, salagi ia bekerdja aken siarken pengataoeannja oentoek sasama manoesia, sambil ia sendiri tida berentinja mentjari pengartian aken tambahin apa jang ia soedah ada póenja.

„Sedeng ia memberi pengadjarannja dengen amat terang, manis dan sabar, ia tida pernah tjari kabesaran apa-apa katjoeali kabesarannja akal-boedi, jaitoe manoesia poenja satoe sifat berätsal dari Toehan jang, maskipoen bagimana ketjil adanja, soedah tjoekoep aken angkat manoesia mendjadi radjanja sekalian machloek jang laen.

„Khong Tjoe siarken peladjarannja dengen satjara merendah : ia boekan beriken itoe seperti sinarnja akal boedi sendjri, hanja seperti barang pendapatan jang ia dapet koempoel dengen djalan fahamken pengadjarannja goeroe-goeroe di djeman koeno. Itoe pengadjaran boekan sadja moelja, tapi berärti dalem dan soetji, hingga beberapa pendita Kristen jang pada doea ratoes taon ka belakang telah dateng di Tiongkok, merasa terpaksa aken beri poedjian.

„Djikaloe sampe di ini djeman, sasoedahnja melaloei lebih dari 2400 taon, kitab-kitab dan nemanja Khong Tjoe ada didjoengdjoeng tinggi oleh bangsa Tionghoa, itoelah ada dari lantaran boenji dari iapoenja toelisan ada bener dan bahasanja terang dan aloes.

„Kapan kita memandang pada kalakoeannja satoe pengarang jang djadi termashoer oleh kerna bagoesnja iapoenja karangan, dan kita lantes merasa kagoemilangannja itoe karangan mendjadi goerem lantaran kalakoean si pengarang tida satimpal sama apa jang ia telah toelis, hanja ada sama sadja dengen kabanjakan orang jang maoe mengadjar tapi sendirinja tida soeka toeroet adjaran itoe, — ini matjem perasa'an tida aken moentjoel terhadep pada Khong Tjoe. lapoenja sikep dan segala perboeatan seperti pendoedoek dan seperti ponggawa negri, kita selaloe dapetken samoeanja ada tjotjok dengen apa jang ia adjar. Sikepnja sabagi anak, soeami dan ajah, membikin ia ternama baek. Sedeng ia soeka mentjari pengartian goena diri sendiri, ia sedia aken bagiken itoe pada laen-laen orang jang ingin bergoeroe padanja. Kagiatannja mengadjar ada sabanding dengen itoe kahormatan dan katjinta'an jang ia terbitken goena dirinja sendiri dan dalem hati moerid-moeridnja jang berdjoemblah riboean dan terdiri dari roepa-roepa oemoer dan deradjat. Dengen hati jang rendah dan bernafsoe sadja aken sampoernaken kabedjikan diri sendiri, boekan sekalih ia soedah maoe trima pangkat lantaran inginkan kahormatan dan kabesaran, hanja terdjoeroeng oleh perasa'an kewadjiban aken perbäeki adat-istiadat dari rahajat dengen djalan merobah oendang-oendang negri dan atoeran adat-lembaga. Begitoe lekas mendapet kanjata'an bahoea pengadjaraanja tida memberi hatsil, atawa merasa ia telah lakoeken kawadjibannja, lantes sadja ia lepasken itoe djabatan dan hidoep sabagi orang preman aken landjoetken pakerdja'annja boeat mentjari pengataoan sambil mengadjar moerid-moerid. Saban kalih letakken djabatan ia tida mambawa kakaja'an hanja dapet sadja nama jang bertambah besar dan haroem. Sedeng begtoe lebih dari satoe kalih ia telah tampik koernia dari radja-radja jang hendak memberi tanah-tanah atawa kota-kota padanja.

„Dalem hal perbaeki istiadat rahajat, Khong Tjoe telah madjoe banjak sekalih hingga namanja tinggal terdjoengdjoeng sampe di ini masa. Inilah sebabnja maka boekan sadja radja-radja dan poedjonggo-poedjonggo ada menghormati Khong Tjoe lebih dari hormati nama manoesia, hanja sekalian rahajat jang moelja atawa hina soeka toelis iapoenja oedjar-oedjar aken ditaro dalem roemah, dalem kapal dan sabaginja, malah dioekir djoega di mana perabot atawa pekakas soepaja bisa kaliatan sahari-hari : laen dari begitoe, segala goerde-goeroe dan orang-orang bangsawan besar di Tiongkok kapan liwat di depan klentengnja ada diwadjibken aken toeroen dari kretanja, bongkokin badan sendiri dan berdjalan kaki berapa lèngkah aken tanda menghormat pada Khong Tjoe, jang digelar Goeroe Besar, Radja Poedjonggo.

Khong Tjoe poenja oedjar-oedjar jang senantiasa ada amat beres dan terang, nanti bikin kita bisa dapet mandoesin dari katoeloesan hatinja maski tjóemah sakedar menginget sadja pada iapoenja adjaran jang demikian boenjinja : „Berlakoelah senantiasa aken mendjaga tjelahan orang dan djalanken pri jang sopan seperti djoega djikaloé kaoe sedeng berada di hadepan orang banjak jang mengintjer dengan mata atawa menoendjoek dengen tangan pada dirimoe. Djagalah, soepaja kaoe tida berboeat pada orang sa'atasanmoe apa jang kaoe sendiri tjelah di antara orang-orang sabawahanmoe. Haramkanlah segala perboeatan jang kaoe rasq koerang pantes adanja dan telah diperboeat oleh orang jang diganti-in olehmoe, jaitoe soepaja kaoe sendiri tida lakoeken itoe perboeatan aken djadi toeladan bagi orang jang nanti djadi penggantimoe."

Toean de Lanessan, saorang Fransch jang kenal baek adat lémbaga bangsa Annam dan Tionghoa, ada mengarang satoe kitab dimana ia menjataken, bahoea atoeran adat dari itoe doea bangsa ada saimbang deagen atoeran-atoeran adat dari bangsa Europa jang telah ternama bangsa sopan ; maka barang siapa menoeroet betoel pada pengadjarannja Khong Tjoe dan Beng Tjoe, boekan sadja ia nanti di-endahi di Shanghai atawa di laen-laen tempat di Tiongkok, hanja nanti di-endahi dan dihormati djoega di London dan di Parijs.

Itoe perätoeran adat jang diberiken oleh doea goeroè jang terseboet, dari doeloe sampe sekarang ada di adjar di seloeroeh Tiongkok pada sekalian moerid dari sekola di kota-kota dan malah sampe pada sekola di desa-desa jang paling ketjil. Itoe doea goeroe besar poenja poko peladjaran ada begini :

Segala perkara baek senantiasa ada genggem gandjaran dalem diri sendiri, sedeng segala kadjahatan ada genggem siksa'an. Hati toeloes ada biangnja kaselametan di doenia ini.

Dengan iaponja pengadjaran Khong Tjoe ada oendang sekalian orang soepaja menjinta satoe sama laen, berhati sabar, soeka berboeat baek, beradat sopan dan berkalakoean jang pantes.

Toean de Lanessan ada seboet djoega beberapa adjarannja Khong Tjoe seperti di bawah ini :

„Djaga baek soepaja maskipoen di tempat jang tersemboeni kaoe tida nanti berboeat soeatoe apa jang boleh menerbitken rasa maloe di dalem hatimoe séndiri.

„Hormati iboe-bapa dan oendjoek kasabaran pada soedara-soedara, apatah itoe boekan perkara jang teroetama di dalem hal hidoep tjara manoesia dan di dalem hal tjinta satoe sama laen ? „Siapa ada rhengenal satoe hal baek tapi tida berani djalanken, ialah ada berlakoe rendah."

Khong Tjoe ada wadjibken dirinja aken mengoesoet-oesoet satiap hari pada rasa hati sendiri atas tiga perkara : a. Apakah kaoe telah berlakoe pada laen orang dengen hati djoedjoer seperti jang kaoe ingin laen orang berlakoe padamoe satjara begitoe djoega — b. Kapan kaoe berboeat apa-apa aken goena sobatmoe, apatah kaoe lakoeken itoe lantaran ingin ternama sobat atawa oleh kerna adanja sebab jang pantes ? — c. Apatah kaoe telah berpikir-pikir atas hal peladjaranmoe dan telah tjoba melakoeken itoe ?

Seperti pokonja segala kasenangen dan kamoelja'an hati manoesia, dan seperti perhoeboengan antara orang-orang manoesia satoe sama laen di dalem kahidoepan di doenia ini, adalah dioetamaken oleh Khong Tjoe ini adjaran : „Berboeatlah pada laen orang apa jang kaoe ingin orang berboeat padamoe; dan djanganlah berboeat pada laen orang apa jang kaoe tida maoe orang berboeat kapadamoe."

Maskipoen Khong Tjoe ada hidoep di djeman poerbakala jang sekarang telah berlaloe lebih dari 2400 taon lamanja, dan djeman sekarang ini ada ternama „djeman terang", — orang-orang boediman di masa ini ada oepamaken boeah pikirannja Khong Tjoe dengan soeatoe taman indah di mana segala orang boleh petik kembang-kembang jang disoekai oleh hati sendiri.

„Boekan sadja di atas hal pri sopan." kata satoe toean boediman, „karangannja Khong Tjoe ada berisi banjak boeah pikiran jang dihargai tinggi oleh kaoem sastrawan di segala djeman dan segala negri, hanja iapoenja pikiran tentang pamerentahan poen ada banjak oendjoek iapoenja ilmoe pengataoean jang tinggi. Dalem Khong Tjoe poenja rentjana atas hal ini poen ada terdapet djoega beberapa atoeran sabagimana jang doeloe hari ada terpandang oleh bangsa-bangsa Europa seperti perkara djelek dan berdosa, tapi sekarang di ini djeman terang dianggep patoet dan wadjib digoenaken."

Seperti di atas telah terseboet djoega, Khong Tjoe tida sekalih pandang peladjarannja seperti boeah dari akal boedi sendiri, hanja ia terangkan jang itoe tjoemah satoe perolehan jang ia dapet dengen fahamken pengadjarannja keizer keizer Giauw dan Soen jang bertachta beberapa belas abad dimoeka Khong Tjoe terlahir. Inilah menoendjoekken sedeng Khong Tjoe ada berboedi besar, hatinja ada toeloes dan rendah.

Demikianlah ada apa jang ditoelis oleh Almarhoem Toean Lie Kim Hok dalem iapoenja boekoe Hikajat Khong Hoe Tjoe jang diterbitken dalem taon 1897, jaitoe boekoe paling pertama tentang riwajat itoe Nabi jang perna diterbitken dalem bahasa Melajoe.

Maski djoega Almarhoem Lie Kim Hok poénja boekoe itoe ada berâtsal dari boekoe bahasa Blanda jang penoelisnja boleh djadi tida menjalin dengen tjotjok betoel beberapa bagian dari itoe Nabi poenja peladjaran, hingga waktoe disalin poelah ka dalem bahasa Melajoe artianja djadi semingkin berbeda djaoe, tetapi tida bisa disangsiken bahoea di dalem itoe boekoe Toean Lie Kim Hok telah tjoba aken oendjoek segala kabagoesan dan kebaekannja apa jang Khong Tjoe adjar, hingga membikin sasoeatoe orang jang batja djadi ketarik dan terpaksa menaro hormat pada itoe Seng-djin seperti satoe Goeroe jang terbesar dari bangsa Tionghoa. Maka haroeslah dibilang Toean Lie Kim Hok ada penoelis Melajoe jang paling doeloe memboeka djalan aken toentoen Hoakiauw pranakan boeat masoek dalem pintoenja Khong Tjoe, goena maksoed mana iapoenja koetipan atas boeah pikirannja achli-achli Europa tentang kabesarannja Khong Tjoe ada memberi pengaroeh besar pada pembatjanja boeat menghormat dan hargaken tinggi pada itöe Nabi dan peladjarannja.

Tamat.

